hotchpotch/miracl-hf-unified huggingface dataset:
รัฐลูเซิร์น
รัฐลูเซิร์น (; ) เป็นรัฐในประเทศสวิตเซอร์แลนด์ ตั้งอยู่บริเวณตอนกลางของประเทศ มีเมืองศูนย์กลางอยู่ที่นครลูเซิร์นซึ่งตั้งอยู่ทางตะวันออกของรัฐโดยอยู่ติดกับทะเลสาบลูเซิร์น ทางใต้ของรัฐลูเซิร์นยังเป็นที่ตั้งของชีวมณฑลเอ็นท์เลอบูคแห่งองค์การยูเนสโกซึ่งเป็นเขตสงวนทางธรรมชาติขนาดยักษ์ซึ่งตั้งอยู่เชิงเทือกเขาแอลป์ พื้นที่ส่วนใหญ่ในรัฐลูเซิร์นเป็นพื้นที่เกษตรกรรมและปศุสัตว์ซึ่งถือเป็นภาคเศรษฐกิจหลักของรัฐ เช่น ปลูกข้าวโพด, ผลไม้ และการผสมพันธุ์วัว เป็นต้น ภายในรัฐลูเซิร์นก็มีอุตสาหกรรมด้วยเช่นกัน อาทิ อุตสาหกรรมเครื่องนุ่งห่ม, เครื่องจักรกล, กระดาษ, ไม้, ยาสูบ และโลหการ ลูเซิร์นยังเป็นแหล่งที่เที่ยวที่นิยมในช่วงวันหยุดจากการที่อยู่ใกล้กับเทือกเขาแอลป์และทะเลสาบลูเซิร์น ประชากรร้อยละ 70 นับถือศาสนาคริสต์นิกายโรมันคาทอลิก อีกร้อยละ 11 นับถือคริสตจักรสวิส และที่เหลือนับถือนิกายออร์ทอดอกซ์
คิงเคาน์ตี (รัฐวอชิงตัน)
คิงเคาน์ตี () เป็นเคาน์ตีในรัฐวอชิงตัน สหรัฐ มีประชากร 2,149,970 คน จากการสำรวจสำมะโนประชากรในปี ค.ศ. 2016 คิงเคาน์ตีเป็นเคาน์ตีที่มีประชากรมากที่สุดในรัฐวอชิงตัน ที่ตั้งของเคาน์ตีคือซีแอตเทิล ซึ่งเป็นเมืองที่ใหญ่ที่สุดของรัฐ
คิงเคาน์ตีเป็นหนึ่งในสามเคาน์ตีของรัฐวอชิงตันที่รวมอยู่ในเขตนครหลวงซีแอตเทิล–เทโคมา–เบลวียู ประมาณสองในสามของประชากรของคิงเคาน์ตีอาศัยอยู่ในเขตชานเมือง ในปี ค.ศ. 2011 คิงเคาน์ตีอยู่ในลำดับที่ 86 ของเคาน์ตีที่มีรายได้สูงสุดในสหรัฐ
ออตครืยตีเย-อะเรนา
ออตครืยตีเย-อะเรนา () เป็นสนามกีฬาอเนกประสงค์ในเมืองมอสโก ประเทศรัสเซีย มักใช้ในการจัดแข่งขันฟุตบอล เป็นสนามเหย้าของสปาร์ตัคมอสโก และฟุตบอลทีมชาติรัสเซีย ซึ่งใช้เป็นครั้งคราว โดยในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018 ใช้ชื่อเรียกสนามแห่งนี้ว่า สนามกีฬาสปาร์ตัค สนามแห่งนี้มีความจุ 45,360 ที่นั่ง
ฟรอมิสไนน์
ฟรอมิสไนน์_9 ( เกาหลี : 프로미스_9 อังกฤษ : fromis_9) เป็นกลุ่มนักร้องหญิงจากประเทศเกาหลีใต้ จาก รายการเซอร์ไววัล ของช่องเอ็มเน็ต ชื่อวงย่อจากคำว่า From Idol School ซึ่งในภาษาเกาหลีคำว่าฟรอมิส (프로미스) จะอ่านเหมือนกับคำว่า "พรอมิส" (Promise)ซึ่งมีความหมายว่า"คำสัญญา" เดบิวท์วันที่ 24 มกราคม 2561
MNET ได้แจ้งว่าก่อนการเดบิวต์ของวง ทั้ง 9 คนจะได้รับการฝึกฝนและดูแลสำหรับการเดบิวต์จากค่าย และแจ้งกำหนดการรายการเรียลลิตี้ของวง FROMIS_ โดยเปิดตัวรายการเรียลลิตี้ของพวกเธอเองซึ่งได้ออกอากาศครั้งแรกในวันที่ 19 ตุลาคม โดยใช้ชื่อว่า “fromis_’s room “รายการ “fromis_’s room” เป็นรายการเปิดตัวครั้งแรกของสาวๆทั้ง 9 คน โดยมีสมาชิก โนจีซอน, ซงฮายอง, อีแซรม, อีแชยอง, อีนาคยอง, พัคจีวอน, อีซอยอน, แพคจีฮอน และ จางกยูริ และในรายการตอนสุดท้ายเมื่อวันที่ 23 พฤศจิกายนก็ได้ประกาศว่าทั้ง 9 คนจะเดบิวต์ในชื่อวง fromis_9 โดยมีกำหนดเดบิวต์ต้นปี 2561 และจะมีการปล่อยเพลงพรีเดบิวต์ออกมาให้ชมกัน
ในวันที่ 29 พฤศจิกายน 2560 ฟรอมิสได้เข้าร่วมงานประกาศรางวัล Mnet Asian Music Award (MAMA) และได้แสดงเพลงพรีเดบิวต์ Glass Shoes [(유리구두),(รองเท้าแก้ว)] เป็นครั้งแรก และปล่อยมิวสิควีดีโอตามมาหลังงานประกาศรางวัลจบ และปล่อยเพลงทางออนไลน์ในวันที่ 30 พฤศจิกายน 2560
เจเคทีโฟร์ตีเอต
JKT48 (อ่านว่า เจเคทีโฟร์ตีเอต) เป็นกลุ่มไอดอลหญิงจากประเทศอินโดนีเซีย และเป็นวงน้องสาวต่างประเทศลำดับแรกของ AKB48 ก่อตั้งเมื่อปี พ.ศ. 2554 โดยการร่วมทุนระหว่าง AKS และ PT. Dentsu Inter Admark Media Group Indonesia ภายใต้แนวคิดร่วมกันคือ "ไอดอลที่คุณสามารถพบได้" มีการแสดงทุกวันที่เธียเตอร์ ซึ่งตั้งอยู่ในศูนย์การค้า fX Sudirman ชั้น 4 กรุงจาการ์ตา
ปัจจุบัน วง JKT48 มีสมาชิก 64 คน
- คือไม่ลงเลือกตั้ง
N/A คือไม่ติดอันดับ
- คือไม่ลงเลือกตั้ง
N/A คือไม่ติดอันดับ
- คือไม่ลงเลือกตั้ง
N/A คือไม่ติดอันดับ
นับตั้งแต่งานเปิดตัวครั้งแรกของ JKT48 ทางวงได้มีการคัดเลือกสมาชิกเข้ามาแล้วทั้งสิ้น 5 รุ่น โดยไม่นับสมาชิกที่ย้ายมาจากวงพี่น้อง
คิงออฟเดอะริง (2015)
คิงออฟเดอะริง (2015) (อังกฤษ: King of the Ring (2015)) เป็นรายการทัวนาเมนต์หนึ่งของ WWE ที่จัดขึ้นในช่วงวันที่ 27 – 28 เมษายน ค.ศ. 2015 ที่ Resch Center ในเมืองGreen Bay, Wisconsin และiWireless Center ในเมืองMoline, Illinois
สายพระป่าในประเทศไทย
ในประเทศไทย สายพระป่า คือสายกรรมฐานของพระภิกษุฝ่ายอรัญวาสีที่สืบทอดมาจากพระครูวิเวกพุทธกิจ (เสาร์ กนฺตสีโล) และพระครูวินัยธรมั่น ภูริทตฺโต พระภิกษุในสายนี้เน้นฝึกกรรมฐานควบคู่กับการรักษาพระวินัยอย่างเคร่งครัด
พระภิกษุฝ่ายธรรมยุติกนิกายตั้งแต่ยุคแรกจะศึกษาคันถธุระในช่วงเข้าพรรษา พอถึงหน้าแล้งจึงออกจาริกไปฝึกวิปัสสนาธุระตามที่ต่าง ๆ โดยเฉพาะในภาคอีสานมีพระอาจารย์ดี พนฺธุโล และพระอาจารย์ม้าว เทวธมฺมี เป็นกำลังสำคัญ
ต่อมาศิษย์พระอาจารย์ม้าวคือพระอุบาลีคุณูปมาจารย์ (จันทร์ สิริจนฺโท) ขณะยังเป็นพระครูวิจิตรธรรมภาณี ได้เข้ามาศึกษากรรมฐานกับพระปัญญาพิศาลเถร (สิงห์) วัดปทุมวนาราม แล้วจำพรรษาที่วัดปทุมวนารามตั้งแต่ปี พ.ศ. 2439 ในระหว่างนั้นพระอาจารย์หนู ฐิตปญฺโญ และพระอาจารย์เสาร์ กนฺตสีโล ได้เข้ามาจำพรรษาที่วัดปทุมวนารามด้วย เพื่อศึกษาพระปริยัติธรรมและอบรมกรรมฐานโดยมีพระอุบาลีคุณูปมาจารย์ (จันทร์) เป็นพระอาจารย์ แล้วจึงกลับไปช่วยกันเผยแผ่ธรรมที่ภาคอีสานดังเดิม
เมื่อพระอาจารย์หนู ฐิตปญฺโญ ได้รับแต่งตั้งเป็นเจ้าอาวาสวัดปทุมวนาราม พระอาจารย์เสาร์จึงกลายเป็นผู้นำหมู่คณะพระป่าเพียงองค์เดียว ระหว่างนั้นพระอาจารย์มั่น ภูริทตฺโต ได้มาเป็นศิษย์พระอาจารย์เสาร์ และกลายเป็นกำลังสำคัญช่วยพระอาจารย์เสาร์เผยแผ่พระศาสนา เมื่อพระอาจารย์เสาร์มรณภาพลงในปี พ.ศ.
2486 พระอาจารย์มั่นจึงเป็นครูบาจารย์ใหญ่อบรมสั่งสอนหมู่คณะสายนี้ต่อ
โบรเนโนเซตส์โปติออมกิน
โบรเนโนเซตส์โปติออมกิน (, "Bronenosets Patyomkin") เป็นภาพยนตร์เงียบของสหภาพโซเวียตที่ผลิตโดยสตูดิโอภาพยนตร์มอสฟิล์ม เผยแพร่ในปี ค.ศ. 1925 กำกับโดย เซียร์เกย์ ไอเซนสไตน์ โดยภาพยนตร์มีพล็อตเรื่องในปี 1905 โดยเล่าเรื่องราวเกี่ยวกับลูกเรีอของ เรือประจัญบานรัสเซีย "โปติออมกิน" หนื่งในเรือของ กองเรือทะเลดำแห่งกองทัพเรือจักรวรรดิรัสเซีย ที่ได้ก่อการกบฎต่อนายเรือในช่วงการปฏิวัติรัสเซีย ค.ศ.​ 1905
"โบรเนโนเซตส์โปติออมกิน" ได้รับการคัดเลือกให้เป็นภาพยนตร์อันทรงคุณค่าในช่วงงานแสดงสินค้าโลกบรัสเซลส์ ในปี ค.ศ. 1958 และในปี ค.ศ. 2012 สถาบันภาพยนตร์อังกฤษได้ให้ภาพยนตร์เรื่องนี้ติดอยู่ในอันดับที่ 11 ของภาพยนตร์ที่ยิ่งใหญ่ที่สุดตลอดกาล
ไวล์ยูเวอร์สลีปปิง
ไวล์ยูเวอร์สลีปปิง (; ) เป็นละครโทรทัศน์เกาหลีใต้ในปี ค.ศ. 2017 กำกับโดย โอ ชุง-ฮวัน เขียนบทโดย พัก ฮเย-รย็อน และนำแสดงโดย อี จง-ซ็อก, แพ ซู-จี, อี ซัง-ย็อบ, ช็อง แฮ-อิน และโค ซ็อง-ฮี ออกอากาศทางช่องเอสบีเอส ทุกวันพุธและพฤหัสบดีเวลา 22:00 น. เริ่มตอนแรกเมื่อวันที่ 27 กันยายน ค.ศ. 2017 ถ่ายทอดเรื่องราวของผู้หญิงคนหนึ่งที่สามารถมองเห็นเหตุการณ์ที่จะเกิดขึ้นในอนาคตได้ผ่านความฝันของเธอ กับอัยการหนุ่มผู้ที่พยายามจะยับยั้งความฝันไม่ให้กลายเป็นจริง 
ละครเรื่องนี้เป็นผลงานกำกับของ โอ ชุง-ฮวัน ผู้กำกับ "ตรวจใจเธอให้เจอรัก" และ "ยัยตัวร้ายกับนายต่างดาว" และนักเขียนบท พัก ฮเย-รย็อน ผู้เขียน "พิน็อกคิโอ รักนี้หัวใจไม่โกหก", "ไอแคนเฮียร์ยัวร์วอยซ์" และ "มุ่งสู่ดาว ก้าวตามฝัน"
"ไวล์ยูเวอร์สลีปปิง" เป็นการร่วมงานกันครั้งที่สองของนักร้อง-นักแสดงหญิง แพ ซู-จี และนักเขียนบท พัก ฮเย-รย็อน หลังจากเคยร่วมงานกันใน "มุ่งสู่ดาว ก้าวตามฝัน" นอกจากนี้ยังเป็นการร่วมงานกันครั้งที่สามของพักและอี จง-ซ็อกหลังจากเคยร่วมงานกันใน "ไอแคนเฮียร์ยัวร์วอยซ์" และ "พิน็อกคิโอ รักนี้หัวใจไม่โกหก" อีกด้วย
ในวันที่ 20 มกราคม ค.ศ. 2017 การอ่านบทละครร่วมกับนักแสดงในเรื่องเป็นครั้งแรก จัดขึ้นที่แขวงมกในโซล "ไวล์ยูเวอร์สลีปปิง" เป็นละครที่ถ่ายทำเสร็จสิ้นก่อนออกอากาศ การถ่ายทำละครเริ่มขึ้นเมื่อเดือนกุมภาพันธ์ ในขณะที่อี จง-ซ็อกได้เข้าร่วมการถ่ายทำในวันที่ 2 มีนาคม โดยปิดกล้องเมื่อวันที่ 27 กรกฎาคม ใช้เวลาถ่ายทำเกือบ 5 เดือน ที่ว็อนพังในเมืองพาจู
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
เค็นโช โอโนะ
เค็นโช โอโนะ () เป็นนักพากย์อนิเมะ นักแสดง และนักร้องชาวญี่ปุ่น
เคอร์บี้
เคอร์บี้ (ญี่ปุ่น: カービィKābī อังกฤษ: Kirby) เป็นตัวละครและตัวชูโรงของเคอร์บีเกมวิดีโอเกมของ Nintendo และ HAL Laboratory เป็นหนึ่งในไอคอนที่มีชื่อเสียงและคุ้นเคยของ Nintendo รูปลักษณ์ของเคอร์บี้และความสามารถในการคัดลอกพลังของศัตรูทำให้เขาเป็นที่รู้จักอย่างแพร่หลายในวิดีโอเกม เขาปรากฏตัวครั้งแรกในปีพ. ศ. 2535 ในภาพยนตร์ Dream Land ของเคอร์บี้เรื่อง Game Boy เดิมทีเป็นตัวยึดตำแหน่งที่สร้างขึ้นโดยมาซาฮิโรซากุไรอายุ 19 ปีในการพัฒนาเกมในช่วงต้นของเกมตั้งแต่นั้นมาเขาได้แสดงในกว่า 20 เกมตั้งแต่เกมแอ็คชั่นไปจนถึงปริศนาแข่งรถและแม้แต่เกมพินบอล นักสู้ที่สามารถเล่นได้ในเกม Super Smash Bros ทั้งหมด เขาได้แสดงในอะนิเมะและมังงะด้วย ปรากฏการณ์ล่าสุดของเขาคือ "Kirby's Blowout Blast" สำหรับ Nintendo 3DS ตั้งแต่ปีพ. ศ. 2542 เขาได้รับการเปล่งเสียงโดย Makiko Ohmoto
เคอร์บี้เป็นที่รู้จักกันดีสำหรับความสามารถของเขาในการสูดดมสิ่งของและสิ่งมีชีวิตที่จะได้รับความสามารถของพวกเขาเช่นเดียวกับความสามารถของเขาที่จะลอยโดยการขยายตัวของเขา เขาใช้ความสามารถเหล่านี้เพื่อช่วยเหลือประเทศต่างๆเช่นโลกที่บ้านของเขาจาก Pop Star จากกองกำลังชั่วร้ายและคู่อริเช่น Dark Matter หรือ Nightmare ในการผจญภัยเหล่านี้เขามักจะข้ามเส้นทางไปกับคู่แข่งของเขากษัตริย์ Dedede และ Meta Knight ที่ลึกลับแม้ว่า Meta Knight จะพบได้ในฐานะฮีโร่ขึ้นอยู่กับเกม เคอร์บีได้รับการอธิบายว่าเป็นหนึ่งในวีรบุรุษวิดีโอเกมที่ยิ่งใหญ่ที่สุดตลอดกาล เคอร์บี้เกือบทุกรูปลักษณ์ของเขาแสดงให้เห็นว่าร่าเริงไร้เดียงสาและรักอาหาร แต่กลายเป็นความกล้าหาญกล้าหาญและฉลาดในการเผชิญกับอันตราย
โมโตจีพี ฤดูกาล 2018
กรังด์ปรีซ์ มอเตอร์ไซค์เคิล เรซซิ่ง ฤดูกาล 2018 () เป็นการแข่งขันจักรยานยนต์ทางเรียบชิงแชมป์โลก ครั้งที่ 70 จัดขึ้นโดยสหพันธ์จักรยานยนต์ระหว่างประเทศ
รายชื่อสนามและกำหนดการการแข่งขันในปี ค.ศ. 2018:Points are awarded to the top fifteen finishers. A rider has to finish the race to earn points.
พรรคทางเลือกเพื่อเยอรมนี
พรรคทางเลือกเพื่อเยอรมนี หรือเรียกย่อว่า อาเอฟเด (, AfD) เป็นพรรคการเมืองนิยมฝ่ายขวาไปยังขวาจัดในประเทศเยอรมนี ซึ่งได้ถูกเรียกว่าเป็นประชานิยมฝ่ายขวาและอคตินิยมเกี่ยวกับสหภาพยุโรป (Euroscepticism)
พรรคถูกก่อตั้งในเดือนเมษายน ค.ศ. 2013 พรรคเอเอฟดีได้ขาดเกณฑ์การเลือกตั้งเพียง 5 % ที่จะเข้าไปนั่งในรัฐสภาบุนเดิสทาคในช่วงการเลือกตั้งสหพันธรัฐ ปี ค.ศ. 2013.ในปี ค.ศ. 2014 พรรคได้รับ 7 ที่นั่งในการเลือกตั้งรัฐสภายุโรปในฐานะสมาชิกของพรรคอนุรักษ์นิยมและปฏิรูปยุโรป(European Conservatives and Reformists).ภายหลังจากได้เลือกตัวแทนจาก 13 ของ 16 รัฐของสภาเยอรมันโดยเดือนเมษายน ค.ศ. 2017,พรรคเอเอฟดีก็ได้กลายเป็นพรรคที่ใหญ่ที่สุดเป็นอันดับสามในเยอรมนี ภายหลังการเลือกตั้งสหพันธรัฐ ปี ค.ศ. 2017.ได้ออกมาเรียกร้องตำแหน่ง 94 ที่นั่งในรัฐสภาบุนเดิสทาค เป็นการก้าวหน้าครั้งใหญ่สำหรับพรรค เนื่องจากเป็นครั้งแรกที่พรรคเอเอฟดีได้รับชัยชนะในการรับที่นั่งในรัฐสภาบุนเดิสทาค พรรคนี้อยู่ภายใต้การนำของประธาน Jörg Meuthen ผู้นำการลงสมัครในการเลือกตั้งในปี ค.ศ. 2017 ส่วนรองประธานร่วมพรรคเอเอฟดี คือ นาย Alexander Gauland และนางสาว Alice Weidel ซึ่งปัจจุบันได้ทำหน้าที่เป็นหัวหน้ากลุ่มพรรคในรัฐสภาบุนเดิสทาค
ดับเบิลยูซีดับเบิลยู พาวเวอร์ แพลนต์
ดับเบิลยูซีดับเบิลยู พาวเวอร์ แพลนต์ () เป็นโรงเรียนฝึกมวยปล้ำอาชีพอย่างเป็นทางการของ ดับเบิลยูซีดับเบิลยู เช่นเดียวกับ การฝึก ,วิทยาศาสตร์การกีฬา และกีฬาสิ่งอำนวยความสะดวกทางการแพทย์ ตั้งอยู่ในเลขที่ 1530 Carrol Drive เมืองแอตแลนตา ,รัฐจอร์เจีย และก่อตั้งในปี ค.ศ. 1995 จนถึงปี ค.ศ. 2001 หลังจากที่ ดับเบิลยูซีดับเบิลยู ถูกขายให้กับ World Wrestling Federation (หรือ ดับเบิลยูดับเบิลยูอี ในปัจจุบัน)
พาวเวอร์ แพลนต์ เป็นโรงเรียนฝึกมวยปล้ำอาชีพในโรงยิมของดับเบิลยูซีดับเบิลยู ที่ตั้งอยู่ในคลังสินค้าในเมืองแอตแลนตา ,รัฐจอร์เจีย เริ่มดำเนินการตั้งแต่ปี ค.ศ. 1995 ในเดือนกุมภาพันธ์ ค.ศ. 1998 พอล ออร์นดอร์ฟ ได้เข้ามาเริ่มต้นบริการจัดการ
พาวเวอร์ แพลนต์ ถูกโฆษณาบนรายการ WCW Monday Nitro ในเดือนละครั้ง จะมีการเปิดการทดลองสำหรับผู้สมัครที่มีอายุระหว่าง 18 ถึง 29 ปี หากผู้สมัครได้รับความประทับใจอย่างเหมาะสมพวกเขาจะได้รับเชิญให้เข้าร่วมโรงเรียนด้วยค่าใช้จ่าย 3,000 ดอลลาร์สำหรับการฝึกอบรม 6 เดือน ผู้สมัครชายต้องมีน้ำหนักอย่างน้อย 5 ฟุต 9 (1.75 เมตร) และน้ำหนัก 180 ปอนด์ (82 กิโลกรัม)
แอดัมส์เคาน์ตี (รัฐวอชิงตัน)
แอดัมส์เคาน์ตี () เป็นเคาน์ตีในรัฐวอชิงตัน สหรัฐ จากสำมะโนสหรัฐ ค.ศ. 2010 มีประชากร 18,728 คน ที่ตั้งของเคาน์ตีคือริทซ์วิลล์ และเมืองที่ใหญ่ที่สุดคือโอเทลโล แอดัมส์เคาน์ตีได้รับการแยกออกจากวิตเมนเคาน์ตี เมื่อวันที่ 28 พฤศจิกายน ค.ศ. 1883 และตั้งชื่อตามประธานาธิบดีสหรัฐ คนที่ 2 จอห์น แอดัมส์
อ้างอิงจากสำนักสำรวจสำมะโนประชากรของสหรัฐ เคาน์ตีมีพื้นที่รวม 1,930 ตร.ไมล์ (5,000 ตร.กม.) ซึ่งเป็นพื้นดิน 1,925 ตร.ไมล์ (4,990 ตร.กม.) และแหล่งน้ำ 4.9 ตร.ไมล์ (13 ตร.กม.) (0.3%)
พันเซอร์แกรนาเดียร์
พันเซอร์แกรนาเดียร์ () ย่อว่า PzGren หรือ Pzg เป็นคำศัพท์เยอรมันสำหรับการเรียกใช้กับทหารราบยานยนต์ หรือ ทหารราบยานเกราะ –เป็นพลทหารราบที่ให้การสนับสนุนในยานพาหนะรบซึ่งมีความเชี่ยวชาญเฉพาะภารกิจดังกล่าว-ได้เป็นที่รู้จักกันในสงครามโลกครั้งที่สอง ถูกใช้ในกองทัพออสเตรีย, เยอรมนี และสวิตเซอร์แลนด์
อย่างไรก็ตาม ในกองทัพเยอรมัน คำว่า พันเซอร์แกรนาเดียร์ ยังเป็นคำที่เรียกใช้กับทหารที่มีตำแหน่งต่ำสุดของทหารเกณฑ์ (Mannschaften) ในพันเซอร์แกรนาเดียร์ทรูปเปอร์, ซึ่งเทียบเท่ากับระดับตำแหน่งที่ 1 อื่นๆของนาโต้
โยว์ฮัน แปร์ก กวึดมึนต์ซอน
โยว์ฮัน แปร์ก กวึดมึนต์ซอน (; เกิดวันที่ 27 ตุลาคม ค.ศ. 1990) เป็นนักฟุตบอลชาวไอซ์แลนด์ ปัจจุบันเล่นให้กับเบิร์นลีย์ และทีมชาติไอซ์แลนด์ ในตำแหน่งปีก
มาสค์ไรเดอร์โกสต์ THE MOVIE: 100 อายคอนส์ และช่วงเวลาแห่งชะตากรรมของโกสต์
มาสค์ไรเดอร์โกสต์ THE MOVIE: 100 อายคอนส์ และช่วงเวลาแห่งชะตากรรมของโกสต์ () เป็นภาพยนตร์ของซีรีส์โทรทัศน์มาสค์ไรเดอร์โกสต์ ที่ฉายในช่วง 2015-2016 และมีการเปิดตัว มาสค์ไรเดอร์เอ็กเซด ในเรื่องนี้ด้วย เริ่มออกฉายครั้งแรกในประเทศญี่ปุ่นเมื่อวันที่ 6 สิงหาคม ค.ศ. 2016 โดยออกฉายคู่กับ
วอลเลย์บอลหญิงวี-ลีก ฤดูกาล 2016–17
วอลเลย์บอลหญิงวี-ลีก ฤดูกาล 2016–17 ( ) หรือ นงฮย็อบวี-ลีก 2016-17 () ตามชื่อของผู้สนับสนุนหลัก เป็นการแข่งขันวี-ลีกฤดูกาลที่ 13 ของประเทศเกาหลีใต้ ซึ่งเริ่มเปิดฤดูกาลตั้งแต่วันที่ 15 ตุลาคม ค.ศ. 2016 และสิ้นสุดฤดูกาลวันที่ 3 เมษายน ค.ศ. 2017
คณะกรรมการรณรงค์เพื่อยกเลิกอาวุธนิวเคลียร์ระหว่างประเทศ
คณะกรรมการรณรงค์เพื่อยกเลิกอาวุธนิวเคลียร์ระหว่างประเทศ () ย่อว่า ไอแคน (ICAN) เป็นแนวร่วมสังคมพลเมืองทั่วโลกซึ่งมุ่งส่งเสริมการgเข้าร่วมเป็นภาคีของและการนำไปปฏิบัติอย่างสมบูรณ์ซึ่งสนธิสัญญาว่าด้ายการห้ามอาวุธนิวเคลียร์ การรณรงค์ดังกล่าวเป็นผู้ริเริ่มสนธิสัญญนี้ ไอแคนเริ่มทำการในปี 2550 โดยมีองค์การความร่วมมือ 468 แห่งใน 101 ประเทศในปี 2560
องค์การฯ ได้รับรางวัลโนเบลสาขาสันติภาพประจำปี 2560 "สำหรับผลงานขององค์การในการดึงความสนใจสู่ผลลัพธ์ทางมนุษยธรรมทำลายล้างของการใช้อาวุธนิวเคลียร์ใด ๆ และสำหรับความพยายามบุกเบิกขององค์การในการบรรลุการห้ามอาวุธดังกล่าวโดยใช้สนธิสัญญา"
ดยุกแห่งเคนต์
ดยุกแห่งเคนต์ () เป็นบรรดาศักดิ์ชั้นดยุกมาตั้งแต่สมัยอาณาจักรบริเตนใหญ่ และสหราชอาณาจักร โดยครั้งล่าสุดมีการพระราชทานบรรดาศักดิ์นี้ให้แก่พระราชโอรสพระองค์ที่ 4 ของพระเจ้าจอร์ที่ 5 และตั้งแต่ปีค.ศ. 1942 เป็นต้นมา บรรดาศักดิ์นี้ได้พระราชทานให้กับเจ้าชายเอ็ดเวิร์ด (พระราชสมภพเมื่อปีค.ศ. 1935) โดยทรงเป็นพระญาติชั้นที่ 1 ของสมเด็จพระบรมราชินีนาถเอลิซาเบธที่ 2
บรรดาศักดิ์ที่มีความเกี่ยวข้องกับเมืองเคนต์นั้นปรากฎครั้งแรกตั้งแต่สมัยราชอาณาจักรเคนต์ ซึ่งถือเป็นหนึ่งในเจ็ดอาณาจักรของแองโกล-แซ็กซอนซึ่งในภายหลังได้ถูกผนวกเข้ากับราชอาณาจักรอังกฤษ โดยปรากฎหลักฐานของพระมหากษัตริย์ที่ปกครองตั้งแต่ค.ศ. 449 และภายหลังในปีค.ศ. 825 ราชอาณาจักรเคนต์ได้ถูกตีแตกโดยพระเจ้าเอ็กเบิร์ตแห่งเวสเซ็กส์ เคนต์จึงกลายมาเป็นเมืองในปกครองของเวสเซ็กซ์ และจึงถูกปกครองโดยพระมหากษัตริย์ของเวสเซ็กส์แทน โดยอิสสริยยศของพระมหากษัตริย์แห่งเคนต์ได้กลายมาเป็นอิสสริยยศสำหรับองค์รัชทายาท โดยเจ้าชายเอเธลวูลฟ์ ซึ่งเป็นพระโอรสพระองค์ใหญ่ของพระเจ้าเอ็กเบิร์ตแห่งเวสเซ็กส์ ได้รับการราชาภิเษกเป็นกษัตริย์แห่งเคนต์ในปีค.ศ. 825 ต่อมาในค.ศ. 860 ราชอาณาจักรเคนต์ได้สูญเสียสถานะของราชอาณาจักรไปโดยสิ้นเชิงภายหลังจากการผนวกรวมเป็นส่วนหนึ่งของราชอาณาจักรเวสเซกซ์
บรรดาศักดิ์ดยุกแห่งเคนต์ ได้มีการนำมาพระราชทานถึงสามสมัย โดยในสมัยแรกคือปีค.ศ. 1710 สมัยที่สองคือค.ศ. 1799 โดยผนวกเข้ากับสแตรธเอิร์น และสมัยปัจจุบันในปีค.ศ. 1934 โดยก่อนหน้านี้ได้มีการใช้เป็นบรรดาศักดิ์เอิร์ลแห่งเคนต์แทน
ความหนาแน่นฟลักซ์แม่เหล็ก
ฟลักซ์แม่เหล็ก (Magnetic flux) คือปริมาณเส้นแรงแม่เหล็กหรือจำนวนของเส้นแรงแม่เหล็กที่พุ่งจากขั้วหนึ่งไปยังขั้วหนึ่ง ของแท่งแม่เหล็ก มีหน่วยเป็น เวเบอร์ (Weber,Wb)
ความหนาแน่นฟลักซ์แม่เหล็ก หรือ ความเข้มของสนามแม่เหล็ก (Magnetic flux densit) คือ จำนวนเส้นแรงแม่เหล็กต่อหน่วย พื้นที่ที่เส้นแรงแม่เหล็กตกตั้งฉากเป็นปริมาณเวกเตอร์ มีหน่วยเป็น Wb/mหรือ เทสลา (Tesla,T) จากนิยามจะได้ว่า
B=Φ/A
B คือ ความหนาแน่นฟลักซ์แม่เหล็ก หรือ มีหน่วยเป็นWb/m หรือ เทสลา (T)
Φ คือ ฟลักซ์แม่เหล็ก มีหน่วยเป็น Wb
A คือ พื้นที่ที่ตกตั้งฉาก มีหน่วยเป็น ตารางเมตร (m)
ตำบลวังอิทก
วังอิทก เป็นตำบลแห่งหนึ่งในอำเภอบางระกำ จังหวัดพิษณุโลก
แบ่งเป็น 10 หมู่บ้าน ได้แก่
รายชื่อช่องที่มียอดติดตามสูงสุดในยูทูบ
ข้างล่างของบทความนี้คือ รายชื่อช่องที่มียอดติดตามสูงสุด บนเว็บไซต์วิดีทัศน์ออนไลน์ซึ่งคือ ยูทูบ โดยยูทูบได้เปิดระบบการกดติดตามเป็นครั้งแรกเมื่อเดือนตุลาคม ค.ศ. 2008 และเริ่มมีการจัดอันดับช่องที่มีผู้ติดตามมากที่สุดเป็นครั้งแรกเมื่อเดือนพฤษภาคม ค.ศ. 2009 โดยช่องที่ติดอันดับที่หนึ่งนั้น มีผู้ติดตามเพียงแค่หมื่นกว่าคน นับตั้งแต่วันที่ 22 ธันวาคม ค.ศ. 2013 ช่องที่มียอดติดตามสูงสุดคือ พิวดีพาย ซึ่งมีผู้ติดตามมากถึง 76 ล้านคน ในเดือนธันวาคม ค.ศ. 2018 
 ทำช่องด้วยตนเอง (ไม่มีสังกัด)
บรรดาศักดิ์อังกฤษ
บรรดาศักดิ์อังกฤษ () ประกอบด้วยบรรดาศักดิ์ที่พระราชทานให้ในสมัยของราชอาณาจักรอังกฤษช่วงก่อนสมัยพระราชบัญญัติสหภาพ ค.ศ. 1707 ซึ่งในปีนั้นเองบรรดาศักดิ์อังกฤษ และบรรดาศักดิ์สก็อตแลนด์ ได้ถูกรวมเป็นหนึ่งเดียวกันคือบรรดาศักดิ์ของสหราชอาณาจักร
บรรดาศักดิ์ของขุนนางอังกฤษประกอบไปด้วยบรรดาศักดิ์เรียงจากสูงไปต่ำดังนี้
บรรดาศักดิ์ที่เกิดขึ้นในสมัยใหม่กว่านั้นมักจะสามารถสืบตระกูลผ่านทางบุตรชาย แต่ยังมีบรรดาศักดิ์ที่เก่ากว่าสามารถสืบตระกูลผ่านทางบุตรีได้อีกด้วย (โดยเฉพาะบรรดาศักดิ์บารอน)
บารอนเนต (Baronet) ถือเป็นตำแหน่งที่สืบตระกูลได้ แต่ไม่จัดเป็นบรรดาศักดิ์ ส่วนอัศวิน (Knight) เดม และผู้ที่เป็นสมาชิกของเครื่องราชอิสริยาภรณ์ หรือเหรียญสดุดีทั้งหลายของสหราชอาณาจักรก็ไม่นับเป็นบรรดาศักดิ์
ลำดับบรรดาศักดิ์ต่อไปนี้เรียงตามลำดับตามความสำคัญลงมา พร้อมกับบรรดาศักดิ์เทียบเคียงกับบรรดาศักดิ์ของประเทศอื่น
ภัทรา วรามิตร
นางสาวภัทรา วรามิตร (เกิด 16 กันยายน พ.ศ. 2518) สมาชิกสภาผู้แทนราษฎรจังหวัดกาฬสินธุ์ 1 สมัย
นางสาวภัทรา วรามิตร เกิดเมื่อวันที่ 16 กันยายน พ.ศ. 2518 โดยเป็นบุตรสาวของนายสมบัติ วรามิตร อดีตสมาชิกวุฒิสภาจังหวัดกาฬสินธุ์ สำเร็จการศึกษา วิศวกรรมศาสตรบัณฑิต จากมหาวิทยาลัยเชียงใหม่ และ ด้านเศรษฐศาสตร์ จาก San Jose State University ประเทศสหรัฐอเมริกา
นางสาวภัทรา เข้าสู่วงการการเมืองด้วยการเป็นนายกเทศมนตรีเทศบาลตำบลกมลาไสย ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคไทยรักไทย และดำรงตำแหน่งเพียงสมัยเดียว
นางสาวภัทรา วรามิตร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
จังหวัดของประเทศอิหร่าน
สารบัญเรียงตามตัวอักษรรายชื่อของ จังหวัดต่าง ๆ ของอิหร่าน (31 จังหวัด)โดยครอบคลุมข้อมูลดังต่อไปนี้:
พันเซอร์
พันเซอร์ () เป็นคำศัพท์เยอรมันที่มีความหมายว่า ยานเกราะ นอกจากนี้ยังได้ใช้โดยการเรียกภาษาเยอรมันเป็นคำย่อซึ่งหมายถึง "ยานเกราะรบ" หรือรถถัง
คำศัพท์เต็มเยอรมันสำหรับ"ยานพาหนะหุ้มเกราะรบ"คือ พันเซอร์คัมพ์วาเกิน (Panzerkampfwagen) คำว่า พันเซอร์ เป็นที่ใช้บางครั้งบางในภาษาอังกฤษและอื่นๆ เป็นคำที่ยืมมาจากภาษาอื่นๆในเรื่องการทหารเยอรมัน
เอ็สเอ็ส-แฟร์ฟือกุงส์ทรุพเพอ
เอ็สเอ็ส-แฟร์ฟือกุงส์ทรุพเพอ (SS-Verfügungstruppe, ย่อว่า SS-VT) ก่อตั้งขึ้นในปี ค.ศ. 1934 เป็นหน่วยทหารการรบจากพรรคนาซี(NSDAP).พวกเขาได้มีส่วนร่วมในการบุกยึดครองโปแลนด์ในปี ค.ศ. 1939 โดยในปี ค.ศ. 1940 หน่วยทหารเอ็สเอ็สเหล่านี้ได้กลายเป็นส่วนหนึ่งของหน่วยวัฟเฟิน-เอ็สเอ็ส
เมื่อวันที่ 17 สิงหาคม ค.ศ. 1938 อดอล์ฟ ฮิตเลอร์ได้ประกาศว่าหน่วยเอ็สเอ็สวีทีไม่ได้เป็นส่วนหนึ่งของตำรวจหรือกองทัพเวร์มัคท์ แต่เป็นทหารที่ได้รับการฝึกมาให้เป็นเครื่องมือจัดการของฟือเรอร์ ในช่วงสงคราม หน่วยเอ็สเอ็สวีทีได้ถูกวางไว้เพื่อจัดการในกองทัพ
ดยุกแห่งนอร์ฟอล์ก
ดยุกแห่งนอร์ฟอล์ก () เป็นบรรดาศักดิ์ชั้นดยุกลำดับที่ 1 ของอังกฤษ และโดยตำแหน่งยังเป็นเอิร์ลแห่งแอรันเดิล (Earl of Arundel) ซึ่งเป็นเอิร์ลลำดับที่ 1 เช่นกัน ตามตำแหน่งแล้วดยุกแห่งนอร์ฟอล์กเป็นเอิร์ลมาร์แชล (Earl Marshal) หรือจอมพลทหารรักษาพระองค์ ซึ่งเป็นตำแหน่งสืบตระกูล โดยศูนย์กลางอำนาจของดยุกแห่งนอร์ฟอล์กอยู่ที่ปราสาทแอรันเดิลในซัสเซกซ์ ซึ่งไม่มีความเกี่ยวข้องกับเมืองนอร์ฟอล์กที่เป็นชื่อของบรรดาศักดิ์ ผู้ที่ใช้บรรดาศักดิ์ดยุกแห่งนอร์ฟอล์กคนปัจจุบันคือ เอ็ดเวิร์ด ฟิตซ์อลัน เฮาเวิร์ด
ตั้งแต่อดีตดยุกแห่งนอร์ฟอล์กมีความเกี่ยวพันอย่างแน่นหนากับคริสต์จักรคาทอลิก โดยเป็นหนึ่งในกลุ่มต่อต้านนิกายแองกลิคัน
ตั้งแต่อดีตจนปัจจุบันดยุกแห่งนอร์ฟอล์กเป็นผู้สืบตระกูลมาจากพระเจ้าเอ็ดเวิร์ดที่ 1 โดยเฮนรี เฮาเวิร์ด เอิร์ลแห่งเซอร์รีย์ บุตรชายของโธมัส เฮาเวิร์ด ดยุกที่ 3 แห่งนอร์ฟอล์ก เป็นผู้สืบตระกูลมาจากทั้งพระเจ้าเอ็ดเวิร์ดที่ 1 และพระเจ้าเอ็ดเวิร์ดที่ 4
นอกเหนือจากบรรดาศักดิ์ดยุกแห่งนอร์ฟอล์กแล้ว ผู้ถือบรรดาศักดิ์นี้ยังถือตำแหน่งสำคัญที่สืบตระกูลอีกหนึ่งตำแหน่งคือ เอิร์ลมาร์แชล ซึ่งมีภาระหน้าที่หลักในการจัดการงานรัฐพิธีต่างๆ อาทิเช่น รัฐพิธีเปิดประชุมสภาอังกฤษ โดยเป็นเวลาตั้งแต่กว่าห้าร้อยปีที่บรรดาศักดิ์ดยุกแห่งนอร์ฟอล์ก และตำแหน่งเอิร์ลมาร์แชลได้ตกอยู่ในมือของตระกูลเฮาเวิร์ด ตามพระราชบัญญัติสภาขุนนาง ค.ศ. 1999 ผู้ถือบรรดาศักดิ์ดยุกแห่งนอร์ฟอล์กจะได้มีสิทธิเป็นสมาชิกสภาขุนนางโดยอัตโนมัติ โดยมิต้องผ่านการคัดเลือกใดๆ
นอกจากนี้ ดยุกแห่งนอร์ฟอล์กยังมีส่วนสำคัญในรัฐพีธีการเปิดประชุมรัฐสภา โดยเป็นหนึ่งในสี่สมาชิกที่เดินเคียงข้างพระมหากษัตริย์ โดยมักจะเป็นผู้ที่เดินตามด้านหลังพระมหากษัตริย์ แต่การปฏิบัตินี้ไม่ได้กระทำมาหลายปีแล้ว
ในฐานะขอเอิร์ลมาร์แชล ดยุกแห่งนอร์ฟอร์กโดยตำแหน่งเป็นผู้บังคับการของ College of Arms ซึ่งถือเป็นหน่วยที่ดูแลจัดการเกี่ยวกับตราอาร์มประจำตำแหน่งต่างๆ ในสหราชอาณาจักร นอกเหนือจากหน้าที่หลักคือควบคุมดูแลงานรัฐพิธีต่างๆ
นอกจากนี้ดยุกแห่งนอร์ฟอล์กยังเป็นหนึ่งในสามของผู้ที่อ้างสิทธิ์เหนือตำแหน่งของ Chief Butler of England
ดยุกแห่งนอร์ฟอล์กมีบรรดาศักดิ์อื่นๆ ดังนี้
บรรดาศักดิ์เหล่านี้ล้วนปรากฏอยู่ในบรรดาศักดิ์ของอังกฤษ ยกเว้นบารอนเฮาเวิร์ดแห่งกลอสซอป ซึ่งเป็นส่วนหนึ่งของบรรดาศักดิ์ของสหราชอาณาจักร โดยหลักจะสามารถสืบตระกูลผ่านทางทายาทชาย ยกเว้นบรรดาศักดิ์บารอนโบมงต์ ซึ่งสามารถสืบตระกูลไปยังทายาทสตรีได้
บรรดาศักดิ์"เอิร์ลแห่งแอรันเดิล" ใช้เป็นคำเรียกบุตรชายคนโตของดยุกแห่งนอร์ฟอล์กอย่างลำลอง ส่วน"ลอร์ดมัลเทรเวอรส์" ใช้สำหรับเรียกบุตรชายคนโตของบุตรชายคนโตของดยุกแห่งนอร์ฟอล์ก (หลานชายคนโต)
ภูเขาซีนาย
ภูเขาซีนาย () เป็นสถานที่ที่ปรากฏขึ้นครั้งแรกในพระคริสตธรรมคัมภีร์ภาคพันธสัญญาเดิม ในหนังสืออพยพ เป็นสถานที่ที่เกี่ยวข้องกับโมเสสและเป็นที่ที่พระเป็นเจ้าให้บัญญัติสิบประการแก่โมเสสอีกด้วย ปัจจุบันภูเขาแห่งนี้ตั้งอยู่ที่ประเทศอียิปต์
ในพระคริสตธรรมคัมภีร์ หนังสืออพยพ ได้กล่าวไว้ว่า ภูเขาแห่งนี้แต่ก่อนชื่อว่า "โฮเรบ" พระเป็นเจ้าได้ปรากฏแก่โมเสสครั้งแรกที่นี่ โดยปรากฏในรูปแบบไฟลุกบนต้นไม้ แต่ไม่ไหม้ โดยตรัสกับโมเสสว่าให้ปลดปล่อยชาวอิสราเอลที่เป็นทาสอยู่ในอียิปต์ หลังจากปลดปล่อยทาสให้เป็นไทได้สำเร็จ พระเป็นเจ้าทรงเรียกโมเสสให้ไปเข้าเฝ้าสี่สิบวันสี่สิบคืนบนภูเขาซีนาย จากนั้นพระเป็นเจ้าทรงประทานแผ่นศิลา ซึ่งบันทึกบัญญัติสิบประการแก่โมเสส
มังกรหยก ศึกสองจ้าวยุทธจักร
มังกรหยก ศึกสองจ้าวยุทธจักร () เป็นละครโทรทัศน์ที่สร้างขึ้นในปี ค.ศ. 1993 ออกอากาศในปี ค.ศ. 1994 อิงเรื่องราวมาจากวรรณกรรมชิ้นเอกของจีนเรื่อง มังกรหยก และ ของกิมย้งนำแสดงโดย เจิ้ง อี้เจี้ยน, มาร์โก หงาย ออกอากาศทางช่อง 3 แฟมิลี่ เป็นตอนแรกในวันที่ 22 กันยายน พ.ศ. 2560
เรื่องราวกล่าวถึงในวัยหนุ่มของ อั้งชิด ลูกเศรษฐี ที่มีคุณธรรมต้องการช่วยเหลือผู้ตกทุกข์ตลอดช่วงชีวิตของอั้งชิด เขาได้พบกับสตรีผู้สวยงามหลายต่อหลายนาง จนบางครั้งก็เกิดเป็นความสัมพันธ์แบบรักสามเส้า เช่นเดียวกับ ต้วนจื้อซิน ที่ได้รับการเลี้ยงดูจากหญิงที่ยากจนผู้นำเขามาเลี้ยงดู  ต่อมาเมื่อต้วนจื้อซิน ได้รับทราบถึงชาติกำเนิดที่แท้จริง ว่าเขาเป็นถึงรัชทายาทแห่งเมืองตาลีฟู
สองจอมยุทธต้องเผชิญกับความแค้น ความรัก บุญคุณที่ต้องทดแทน จนก่อให้เกิดความเข้าใจผิดซึ่งกันและกัน แต่เมื่อชาติบ้านเมืองเกิดการถูกคุกคามจากชาวกิม ทำให้ทั้งคู่ต้องร่วมมือกันเพื่อกำจัดศัตรูของบ้านเมือง โดยการใช้ สุดยอดวิชา 18 ฝ่ามือพิชิตมังกร  กับ 36 ท่าไม้เท้าตีสุนัข เพื่อทำให้ราชวงศ์ซ่ง ยังคงดำรงอยู่ต่อไปได้
มารีแห่งกีซ
มารีแห่งกีซ () เป็นสตรีสูงศักดิ์ชาวฝรั่งเศสซึ่งอภิเษกสมรสเข้าสู่พระราชวงศ์สกอตแลนด์ โดยดำรงตำแหน่งเป็นพระราชินีแห่งสกอตแลนด์ระหว่างค.ศ. 1538 ถึง 1542 ในฐานะพระมเหสีของพระเจ้าเจมส์ที่ 5 แห่งสกอตแลนด์ เมื่อพระราชสวามีเสด็จสวรรคตในปี 1542 พระราชธิดาของพระนางก็ขึ้นครองราชสมบัติเป็นสมเด็จพระราชินีนาถแมรีที่ 1 ขณะมีพระชันษาเพียง 6 วัน พระนางมารีได้ดำรงตำแหน่งเป็นผู้สำเร็จราชการแผ่นดินแทนพระธิดาระหว่างปี 1554 ถึง 1560 พระนางยังมีศักดิ์เป็นยายของพระเจ้าเจมส์ที่ 1 แห่งอังกฤษ ซึ่งเป็นกษัตริย์องค์แรกที่รวมราชบัลลังก์อังกฤษเข้ากับสกอตแลนด์
พระนางมารีเป็นสมาชิกของราชวงศ์กีซของดัชชีลอแรนซึ่งเป็นราชวงศ์มากอิทธิพลในฝรั่งเศส เธอถูกวางตัวให้เป็นคู่สมรสในว่าที่กษัตริย์สกอตแลนด์ซึ่งเป็นชาติที่นับถือนิกายโรมันคาทอลิกเหมือนกับฝรั่งเศส หน้าที่ของพระนางคือสนับสนุนให้สกอตแลนด์เป็นเอกราชและพ้นจากอิทธิพลของอังกฤษ อย่างไรก็ตาม พระนางกลับทำไม่สำเร็จ ในวันที่พระนางสิ้นพระชนม์ สกอตแลนด์ก็ถูกควบคุมโดยฝ่ายนิกายโปรเตสแตนต์
ซุนของ
ซุนของ (, ? – ?) ชื่อรอง Jizuo พระราชอนุชาของ พระเจ้าซุนกวน ปฐมจักรพรรดิแห่ง ราชวงศ์ง่อ, ขุนศึกผู้มีชีวิตอยู่ในช่วงปลายยุค ราชวงศ์ฮั่นตะวันออก
จาง เช่อ
จาง เช่อ (; 10 กุมภาพันธ์ 1923 – 22 มิถุนายน 2002) เป็น ผู้กำกับภาพยนตร์ชาวจีน
เขากำกับภาพยนตร์มาหลายเรื่อง เช่น "Five Deadly Venoms", "The Brave Archer" (งานบทประพันธ์ของ กิมย้ง), "The One-Armed Swordsman" และ ภาพยนตร์กำลังภายใน อีกหลายเรื่อง
ดยุกแห่งซัสเซกซ์
ดยุกแห่งซัสเซกซ์ () เป็นบรรดาศักดิ์หนึ่งของสหราชอาณาจักร ที่พระราชทานในรัชสมัยของพระเจ้าจอร์จที่ 3 ให้แก่เจ้าชายออกัสตัส เฟรเดอริก พระราชโอรสลำดับที่ 6 โดยพระองค์ยังได้รับพระราชทานอิสริยยศเป็นบารอนอาร์กโลว์ และเอิร์ลแห่งอินเวอร์เนสส์อีกสองบรรดาศักดิ์ในเวลาเดียวกัน
เจ้าชายออกัสตัส เฟรเดอริกทรงเสกสมรสสองครั้ง โดยครั้งแรกกับเลดีออกัสตา เมอร์เรย์ ในปีค.ศ. 1793 โดยถูกประกาศเป็นโมฆะในปีค.ศ. 1794 และครั้งต่อมากับเลดีเซซิเลีย กอร์ เมื่อ 2 พฤษภาคม ค.ศ. 1831 โดยการเสกสมรสทั้งสองครั้งนี้ไม่ได้รับพระราชทานพระบรมราชานุญาติ ตามพระราชบัญญัติการเสกสมรสของพระราชวงศ์ ค.ศ. 1772 จึงทำให้พระโอรสที่เกิดแก่พระชายาทั้งสองพระองค์ไม่สามารถสืบตระกูลได้ โดยเนื่องจากเลดีเซซีเลียไม่ถือเป็นพระชายาโดยสมบูรณ์ เธอจึงไม่ได้รับการต้อนรับโดยราชสำนัก ซึ่งทำให้เธอไม่สามารถออกงานร่วมกับพระสวามีได้ ในที่สุดเมื่อ 30 มีนาคม ค.ศ. 1840 เธอได้รับการแต่งตั้งเป็นดัชเชสแห่งอินเวอร์เนส โดยสมเด็จพระราชินีนาถวิกตอเรีย
เจ้าชายออกัสตัส เฟรเดอริก สิ้นพระชนม์โดยไม่มีทายาทสืบตระกูล บรรดาศักดิ์นี้จึงสิ้นสุดลงที่สมัยของพระองค์ในปี ค.ศ. 1843
เช้าวันที่ 19 พฤษภาคม ค.ศ. 2018 ตามเวลาที่สหราชอาณาจักร สำนักพระราชวังอังกฤษประกาศว่าสมเด็จพระราชินีนาถเอลิซาเบธที่ 2 ทรงสถาปนาเจ้าชายแฮร์รี เป็น ดยุกแห่งซัสเซกซ์
เนเฟรูที่ 3
เนเฟรูที่ 3 มีความหมายว่า "ความสวยงาม" เป็นพระราชินีแห่งอียิปต์โบราณของราชวงศ์ที่สิบสอง พระองค์เป็นธิดาของของฟาโรห์อเมเนมเฮตที่ 1 (ปกครอง 1991-1962 ปีก่อนคริสตกาล) เป็นพระมเหสีของฟาโรห์เซนุสเรตที่ 1 (ปกครอง 1971-1926 ปีก่อนคริสตกาล) และพระองค์เป็นมารดาของฟาโรห์อเมเนมเฮตที่ 2
โชว์แมนบันลือโลก
โชว์แมนบันลือโลก เป็นภาพยนตร์เพลงชีวประวัติของพี.ที. บาร์นัม(p.t. barnum)จากประเทศสหรัฐอเมริกา มีกำหนดออกฉายปี 2017 กำกับโดย Michael Gracey
สตีฟ เชน
สตีฟเวน ชีน "สตีฟ" เชน (; เกิด 18 สิงหาคม ค.ศ. 1978) เป็นผู้ประกอบการด้านอินเทอร์เน็ตชาวอเมริกัน เขาเป็นที่รู้จักกันดีว่าเป็นหนึ่งในผู้ร่วมก่อตั้งและเป็นหัวหน้าเจ้าหน้าที่ฝ่ายเทคโนโลยีของเว็บไซต์ยอดนิยม YouTube เขาเป็นคนเชื้อสายไต้หวัน หลังจากที่ได้ร่วมก่อตั้ง บริษัท AVOS Systems, Inc. และได้สร้างแอปพลิเคชันแชร์วิดีโอ MixBit เขาเข้าร่วมงานกับ Google Ventures ในปีค.ศ. 2014
สตีฟ เชนแต่งงานกับปาร์ค จี-ยอน ซึ่งปัจจุบันชื่อเจมี่ เชน ซึ่งเป็นผู้จัดการฝ่ายการตลาดผลิตภัณฑ์ กูเกิ้ล โคเรีย ในปี พ.ศ. 2552 พวกเขาอาศัยอยู่ใน ซานฟรานซิสโก พร้อมลูกสองคน ลูกชายคนหนึ่งเกิดใน กรกฏาคม พ.ศ. 2553
สตีฟเป็นอดีตพนักงานของ PayPal ซึ่งเขาได้พบกับชาดเฮอร์ลีย์และ ยาวีด คาริม ในปี 2548 วงนี้ได้ก่อตั้ง YouTube ปัจจุบันเขาดำรงตำแหน่ง Chief Technology Officer (CTO) ของ YouTube เฉินเป็นสมาชิกคนแรกของ Facebook แม้ว่าจะเป็นเวลาหลายเดือนหลังจากที่เขาย้ายไปตั้งค่า YouTube ในปี 2549, เฉินได้รับการเสนอชื่อให้เป็น "50 คนที่มีความสำคัญในธุรกิจ" Business 2.0.
ก็อทท์มิทอุนส์
ก็อทท์มิทอุนส์ ( แปล: พระเจ้าอยู่กับเรา) เป็นถ้อยคำวลีที่ใช้กันทั่วไปในการกล่าวคำขวัญประจำในประเทศปรัสเซีย (ตั้งแต่ปี ค.ศ. 1701) และต่อมาก็ได้ถูกใช้ในการทหารเยอรมันในช่วงสมัยจักรวรรดิเยอรมัน (ปี ค.ศ. 1871 ถึง 1918) จนกระทั่งการล่มสลายของนาซีเยอรมนีในปี ค.ศ. 1945
ทบวงกลางเอ็สเอ็ส
ทบวงกลางเอ็สเอ็ส () (SS-HA) เป็นสำนักงานบัญชาการส่วนกลางของหน่วย"ชุทซ์ชตัฟเฟิล"(SS)ในนาซีเยอรมนีตั้งแต่ปี ค.ศ. 1940
ดยุกแห่งคัมเบอร์แลนด์
ดยุกแห่งคัมเบอร์แลนด์ () เป็นบรรดาศักดิ์ประกอบพระอิสริยยศซึ่งสถาปนาให้กับสมาชิกแห่งพระราชวงศ์ที่มีอาวุโสน้อย โดยตั้งชื่อตามเขตคัมเบอร์แลนด์
การสถาปนาบรรดาศักดิ์ดยุกแห่งคัมเบอร์แลนด์ครั้งแรกนั้นปรากฎในปีค.ศ. 1644 สำหรับประกอบอิสริยยศเจ้าชายรูเพิร์ตแห่งไรน์ ซึ่งเป็นพระราชนัดดาในพระเจ้าชาลส์ที่ 1 โดยต่อมาได้สิ้นพระชนม์ลงโดยปราศจากโอรสสืบตระกูล ทำให้บรรดาศักดิ์นี้ว่างลงจนกระทั่งปีค.ศ. 1689 ได้ถูสถาปนาให้กับเจ้าชายจอร์จแห่งเดนมาร์ก พระสวามีของเจ้าหญิงแอนน์ (ต่อมาคือสมเด็จพระราชินีนาถแอนน์) ซึ่งเป็นพระราชธิดาพระองค์รองของพระเจ้าเจมส์ที่ 2 โดยต่อมาในปีค.ศ. 1708 ดยุกที่ 2 ก็สิ้นพระชนม์โดยปราศจากพระราชโอรส
ในการสถาปนาครั้งสุดท้าย ในสมัยบรรดาศักดิ์ของบริเตนใหญ่ โดยพระราชทานให้แก่เจ้าชายวิลเลียม พระราชโอรสลำดับที่สามของพระเจ้าจอร์จที่ 2 ซึ่งต่อมาได้สิ้นพระชนม์ลงในปีค.ศ. 1765 โดยปราศจากพระโอรส
เคเนมเนเฟอร์เฮตดเจดที่ 1
เคเนมเนเฟอร์เฮตดเจดที่ 1 เวเรต เป็นพระราชินีแห่งอียิปต์โบราณของราชวงศ์ที่ 12 เป็นพระมเหสีของฟาโรห์เซนุสเรตที่ 2 และเป็นพระมารดาของฟาโรห์เซนุสเรตที่ 3
โนเฟรตที่ 2
โนเฟรตที่ 2 (ชื่อของพระองค์หมายถึง "ผู้ที่มีความงามเป็นที่หนึ่ง") เป็นพระราชินีอียิปต์โบราณของราชวงศ์ที่ 12 พระองค์เป็นธิดาของฟาโรห์อเมเนมเฮตที่ 2 และเป็นพระมเหสีของฟาโรห์เซนุสเรตที่ 2
อิตาคาย
อิตาคาย เป็นเจ้าหญิงอียิปต์โบราณแห่งราชวงศ์ที่ 12 เมื่อประมาณ 1800 ปีก่อนคริสตศักราช เธอเป็นที่รู้จักส่วนใหญ่จากพีระมิดเล็ก ๆ ของพระองค์ถัดจากพิรามิดของฟาโรห์เซนุสเรตที่ 3 ที่ดาห์ชูร์
ซิตทัตฮัตฮอร์ยูเนต
ซิตทัตฮัตฮอร์ยูเนต (ชื่อของเธอหมายถึง "ลูกสาวของเทพีฮาเธอร์แห่งเดนเดร่า") เป็นพระราชธิดาของฟาโรห์อียิปต์โบราณแห่งราชวงศ์ที่ 12 ส่วนใหญ่รู้จักจากการฝังพระศพของพระองค์ที่ El-Lahun ซึ่งมีสมบัติล้ำค่าของเครื่องเพชรพลอยที่พบได้ที่สุสานของพระองค์ พระองค์อาจจะเป็นธิดาของฟาโรห์เซนุสเรตที่ 2
สุสานถูกค้นพบในปี 1914 โดย Flinders Petrie และ Guy Brunton โดยในสุสานมีสมบัติล้ำค่าของเครื่องเพชรพลอยจำนวนมาก ปัจจุบันสิ่งของจากสุสานถูกจัตแสดงที่ พิพิธภัณฑ์ศิลปะเมโทรโพลิทัน ในนครนิวยอร์ก ส่วนมงกุฎของซิตทัตฮัตฮอร์ยูเนต ถูกจัตแสดงที่Egyptian Museum ในกรุงไคโร
ซิตี้แบงก์
ซิตี้แบงก์ (Citibank) เป็นแผนกธุรกิจฝ่ายผู้บริโภคของซิตี้กรุ๊ป เครือธนาคารข้ามชาติยักษ์ใหญ่สัญชาติอเมริกัน ซิตี้แบงก์ก่อตั้งในปีค.ศ. 1812 ที่นครนิวยอร์ก เมื่อแรกก่อตั้งมีชื่อว่า "ซิตี้แบงก์ออฟนิวยอร์ก" มีผลิตภัณฑ์ได้แก่บัตรเครดิต, การจำนอง, สินเชื่อส่วนบุคคล, สินเชื่อเพื่อการพาณิชย์ และวงเงินสินเชื่อ ซิตี้แบงก์มีสาขาทั้งหมด 2,649 สาขาใน 19 ประเทศ ในจำนวนนี้ 723 สาขาตั้งอยู่ในสหรัฐอเมริกาและอีก 1,494 สาขาตั้งอยู่ในประเทศเม็กซิโก ในปี 2016 รายได้ทั้งหมดของซิตี้แบงก์ 76% มาจากในสหรัฐ และรายได้ 13% มาจากเม็กซิโก
ในปี 2017 นิตยสาร "ฟอบส์" ได้จัดอันดับให้ซิตี้กรุ๊ปเป็นธนาคารที่ใหญ่เป็นอันดับ 6 ของโลก และเป็นบริษัทจดทะเบียนที่ใหญ่เป็นอันดับ 12 ของโลก ด้วยมูลค่าทรัพย์สินรวมกว่า 1.795 ล้านล้านดอลลาร์สหรัฐ
ซิตี้แบงก์มีการตั้งบริษัทลูกโดยจดทะเบียนเป็นธนาคารตามกฎหมายใน 21 ประเทศ ได้แก่:
จีน ไวล์เดอร์
เจอโร ซิลเบอร์แมน (; 11 มิถุนายน ค.ศ. 1933–29 สิงหาคม ค.ศ. 2016) หรือรู้จักในชื่อ จีน ไวล์เดอร์ เป็นนักแสดง นักเขียนบท ผู้กำกับ โปรดิวเซอร์ นักร้อง-นักแต่งเพลง นักเขียน ชาวอเมริกัน
จีน ไวล์เดอร์เริ่มต้นอาชีพของเขาในการแสดงละครเวที และแสดงในซีรีส์ครั้งแรกเรื่อง "The Play of the Week" ในปี ค.ศ. 1961 เขาแสดงในภาพยนตร์เรื่องแรกคือเรื่อง Bonnie and Clyde ในปี ค.ศ. 1967 ต่อมาได้รับบทเด่นครั้งแรกในบทลีโอโพลด์ บลูม ในภาพยนตร์เรื่อง "The Producers" ในปี ค.ศ. 1968 ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ไวล์เดอร์ยังเป็นที่รู้จักในการรับบทวิลลี วองคาใน "Willy Wonka & the Chocolate Factory" (1971) และ "Silver Streak" (1976), "Stir Crazy" (1980), "See No Evil", "Hear No Evil" (1989), และ "Another You" (1991) ไวล์เดอร์ยังกำกับและเขียนบทภาพยนตร์เองอีกหลายเรื่อง อาทิ และเขียนหลายของตัวเองหนังรวมถึง "The Woman in Red" (1984)
ฟุตบอลโลก 2018 รอบคัดเลือก โซนยุโรป – รอบที่ 2
โซนยุโรป รอบที่สอง จะทำการตัดสินโดยแปดทีมรองชนะเลิศที่ดี่ทีสุดจากเก้ากลุ่มรอบแรกที่มาจาก ส่วนโซนยุโรป ของ การแข่งขันรอบคัดเลือก สำหรับ ฟุตบอลโลก 2018. ผู้ชนะของแต่ละคู่จากสี่นัดเหย้าและเยือน จะเข้าร่วมกลุ่มของผู้ชนะในฟุตบอลโลกใน ประเทศรัสเซีย. การแข่งขัน, ซึ่งมักเรียกกันว่า 'เพลย์ออฟ', ที่จะจัดขึ้นในเดือน พฤศจิกายน พ.ศ. 2560.
การจับสลากสำหรับแต่ละคู่นั้นจะจัดขึ้นที่ ซูริค ในวันที่ 17 ตุลาคม พ.ศ. 2560, กับอันดับโลกฟีฟ่า เดือนตุลาคม 2560 เพื่อใช้ในการตัดสินหาทีมที่จะกำหนดเป็นทีมวาง.
การจับสลากประกบคู่สำหรับรอบสอง (เพลย์ออฟ) จะจัดขึ้นในวันที่ 17 ตุลาคม พ.ศ. 2560 ในเวลา 14:00 CEST (), ที่สำนักงานใหญ่ฟีฟ่าในนครซูริค, ประเทศสวิตเซอร์แลนด์.
ทีมด้านล่างนี้คือมีส่วนร่วมในรอบที่สอง:
เลกแรกจะลงเล่นในวันที่ 9–11 พฤศจิกายน, และเลกที่สองจะลงเล่นในวันที่ 12–14 พฤศจิกายน พ.ศ. 2560.
เวลาคือ CET () ตามลิสต์ที่กำหนดโดยยูฟ่า (เวลาท้องถิ่นคืออยู่ในวงเล็บ).
รวมผลสองนัด สวิตเซอร์แลนด์ ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด โครเอเชีย ชนะ 4–1 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด เดนมาร์ก ชนะ 5–1 และได้ผ่านเข้าไปเล่นในรอบสุดท้าย ฟุตบอลโลก 2018.
รวมผลสองนัด สวีเดน ชนะ 1–0 และได้ผ่านเข้าไปเล่นในรอบสุดท้าย ฟุตบอลโลก 2018.
การแข่งขันทั้งหมดมี 13 ประตูที่ทำได้ใน 8 นัด, สำหรับค่าเฉลี่ย 13/8 round 2 ประตูต่อนัด.
มงกุฎราชาภิเษกพระเจ้าจอร์จที่ 4
มงกุฎราชาภิเษกพระเจ้าจอร์จที่ 4 () เป็นมงกุฎองค์ที่ใช้สวมในพระราชพิธีบรมราชาภิเษกของพระเจ้าจอร์จที่ 4 ในปีค.ศ. 1821
มงกุฎองค์นี้มีขนาดสูง 40 ซม. และประดับด้วยเพชรกว่า 12,314 เม็ด โดยถูกกล่าวกันว่าจะทำให้พระองค์ดูเหมือนเป็น "นกอันล้ำค่าแห่งตะวันออก" ตัวฐานมงกุฎทำจากทองคำ และเงิน จัดทำโดยฟิลิป ลีบาร์ท แห่งรันเดลล์และบริดจ์ ซึ่งเป็นช่างทองประจำราชสำนัก โดยออกแบบให้เสมือนดั่งหายตัวได้ภายใต้เพชรที่ประดับอยู่บนมงกุฎองค์นี้ โดยมีแผนการถอดลายดอกลิลลี่ หรือเฟลอร์-เดอ-ลีส์ออก โดยแทนด้วยกุหลาบ ธิสเทิล และแชมรอก ซึ่งเป็นดอกไม้สัญลักษณ์ของอังกฤษ สกอตแลนด์ และไอร์แลนด์ ซึ่งต่อมาแผนการนี้ได้ถูกปฏิเสธโดย College of Arms และมงกุฎองค์นี้ยังมีหมวกกำมะหยี่ด้านในเป็นสีน้ำเงินเข้ม ซึ่งแตกต่างจากองค์อื่นๆ ที่ใช้ในอังกฤษซึ่งจะเป็นกำมะหยี่สีม่วงหรือสีแดงอมม่วง โดยมงกุฎประกอบด้านบนยอดซึ่งเป็นลูกโลกและกางเขนแพตตี ซึ่งถูกรองรับโดยก้านทั้งสี่ ซึ่งเป็นลวดลายใบโอ้ค ซึ่งด้านล่างสุดของแต่ละก้านจะเป็นลายกางเขนแพตตี ระหว่างก้านยอดจะเป็นลวดลายดอกลิลลี่ หรือเฟลอร์-เดอ-ลีส์ และด้านในบุเป็นผ้ากำมะหยี่
เนื่องจากการเลื่อนวันพระราชพิธีบรมราชาภิเษกของพระเจ้าจอร์จที่ 4 อันสืบเนื่องมาจากคดีของพระราชินีคาโรลีน และมูลค่ารวมของมงกุฎองค์นี้สูงถึง 24,425 ปอนด์ ภายหลังจากพระราชพิธีบรมราชาภิเษก พระองค์ได้พยายามที่จะเก็บมงกุฎองค์นี้ไว้ และพยายามโน้มน้าวให้รัฐบาลซื้อไว้เพื่อที่พระองค์จะได้ใช้ทรงในรัฐพิธีเปิดประชุมสภาประจำปี แต่เนื่องจากมีมูลค่าสูงเกินไป มงกุฎองค์นี้ได้ถูกถอดอัญมณีออกคืนในปีค.ศ. 1823 และไม่ได้ถูกใช้ทรงโดยพระมหากษัตริย์พระองค์อื่นอีกเลย
พระเจ้าจอร์จที่ 4 ได้ทรงซื้อแบบจำลองเท่าขนาดจริงที่ทำขึ้นด้วยทองเหลืองในมูลค่าเพียง 38 ปอนด์ ที่มีจารึกเขียนว่า "แบบจำลองของมงกุฎอิมพิเรียลไดมอนด์ซึ่งสมเด็จพระเจ้าจอร์จที่ 4 ทรงในพระราชพิธีบรมราชาภิเษกในวันที่ 19 กรกฎาคม ค.ศ. 1821"
มงกุฎองค์นี้หลังจากที่ถูกถอดอัญมณีแล้ว ได้ถูกปล่อยเช่าให้กับพิพิธภัณฑ์ลอนดอนตั้งแต่ปีค.ศ. 1933 จนถึง ค.ศ. 1985 ต่อมาได้ถูกซื้อโดยบริษัทแอสเปรย์ในปีค.ศ. 1987 และต่อมาถูกซื้อโดยเจ้าชายเจฟรี โบลเกียห์ แห่งบรูไน ซึ่งต่อมาได้เสนอให้กับสหราชอาณาจักร โดยในปีค.ศ. 1995 ได้มีการตีมูลค่าถึง 376,000 ปอนด์ในระหว่างการขออนุญาตส่งออกไปยังสหรัฐอเมริกา โดยต่อมาได้ถูกปฏิเสธการอนุญาตโดยคณะกรรมการตรวจสอบการส่งออกศิลปะ ในปัจจุบันมงกุฎองค์นี้อยู่ในงานสะสมศิลปะหลวงของพระราชวงศ์อังกฤษ และได้ถูกจัดแสดงไว้ที่หอคอยลอนดอนตั้งแต่ปีค.ศ. 1996 เป็นต้นมา โดยใช้เพชรที่ยืมจากเดอเบียร์สที่มีมูลค่าถึง 2 ล้านปอนด์ในการจัดแสดงเคียงคู่กับมงกุฎองค์นี้เพื่อให้ผู้เยี่ยมชมเห็นภาพถึงปริมาณเพชรที่ใช้ในประดับมงกุฎองค์ในอดีต
ยุทธการที่โซมูร์ (ค.ศ. 1940)
ยุทธการที่โซมูร์เกิดขึ้นในช่วงสุดท้ายของยุทธการที่ฝรั่งเศสในสงครามโลกครั้งที่สอง เมื่อเจ้าหน้าที่นักเรียนนายทหารจากโรงเรียนทหารม้าที่โซมูร์ นำโดยผู้กำกับ Colonel Michon ได้ทำการป้องกันตามแนวแม่น้ำลัวร์ที่โซมูร์และเจนเนส(gennes) เป็นเวลาสองวันที่โรงเรียนทหารม้าและหน่วยอื่นๆซึ่งได้ล่าถอยออกไปก่อนที่กองทัพเวร์มัคท์จะโจมตี นับตั้งแต่การสู้รบเกิดขึ้นหลังจากได้รับข้อความโดยจอมพลฟิลิป เปแตงได้ออกมาประกาศให้ยุติการสู้รบ(เมื่อวันที่ 17 มิถุนายน ค.ศ. 1940) เหตุการณ์นี้ถือได้ว่าเป็นการกระทำครั้งแรกของขบวนการต่อต้านฝรั่งเศส
เดอะเฟซ (สหรัฐ)
เดอะเฟซ () เป็นรายการเรียลลิตีทางโทรทัศน์ของสหรัฐอเมริกา เพื่อค้นหาสุดยอดนางแบบของประเทศสหรัฐอเมริกา โดยมี ไนเกล บาร์เกอร์ ทำหน้าที่เป็นพิธีกร และมีซูเปอร์โมเดลสามคนที่มาทำหน้าที่เป็นเมนเทอร์ให้กับลูกทีมของแต่ละทีม รายการได้เริ่มออกอากาศวันที่ 12 กุมภาพันธ์ ค.ศ. 2013 ทางช่อง
หลังจากจบการออกอากาศในฤดูกาลแรกไปได้ไม่นาน รายการจึงได้เริ่มถ่ายทำฤดูกาลที่สองในเดือน เมษายน ค.ศ.2013 โดยทำการถ่ายทำทั้งหมด 10 ตอน และได้เริ่มออกอากาศวันที่ 5 มีนาคม ค.ศ. 2014 โดย เนโอมี แคมป์เบลล์ ทำหน้าที่เป็นเมนเทอร์ทั้งสองฤดูกาล แอนน์ วยาลิทซีนา และ ลีเดีย ฮาร์สท ได้มาทำหน้าที่เป็นเมนเทอร์ในฤดูกาลที่สองแทนที่ โคโค โรชา และ คาโรลินา คูโควา ที่เคยเป็นเมนเทอร์ในฤดูกาลแรก
"ดูบทความหลักที่: เดอะเฟซ"
สัญลักษณ์สี
หาบของแม่
หาบของแม่ เป็นละครโทรทัศน์ไทยแนว ดราม่า-โรแมนติก-ครอบครัว ผลิตโดยบริษัท มาสเตอร์ วัน วีดีโอ โปรดักชั่น จำกัด โดยผู้จัด ทาริกา ธิดาทิตย์ บทประพันธ์โดย เพ็ญศิริ บทโทรทัศน์โดย ดาวเวคา กำกับการแสดงโดย ชนะ คราประยูร นำแสดงโดย กุณณัฏฐ์ กุลปรียาวัฒน์,กมล ศิริธรานนท์,มนัสนันท์ พันเลิศวงศ์สกุล,กิตติคุณ สัมฤทธิ์พันธ์สุข ออกอากาศครั้งแรกทุกวันศุกร์–อาทิตย์ เวลา 20:30 - 22:30 น. เริ่มตอนแรกวันที่ 2 พฤษภาคม พ.ศ. 2551 – 30 พฤษภาคม พ.ศ. 2551 และในปี พ.ศ. 2560 ทาง ช่อง 3 เอสดี ได้นำละครเรื่องนี้มาออกอากาศรีรันให้ชมอีกครั้ง ทุกวันจันทร์–ศุกร์ เวลา 08:30 - 09:45 น. เริ่มตอนแรกวันที่ 9 ตุลาคม พ.ศ. 2560
เอสทียูโฟร์ตีเอต
STU48 (อ่านว่า เอ็สทียูโฟร์ตีเอต) STU ย่อมาจาก เซโตอูจิ (Setouchi) เป็นวงไอดอลเกิร์ลกรุ๊ปจากประเทศญี่ปุ่น และเป็นวงน้องสาวในญี่ปุ่นลำดับที่ 5 ของ AKB48 ก่อตั้งขึ้นเมื่อเดือนตุลาคม ปี พ.ศ. 2559 ถือเป็นครั้งแรกสำหรับวงน้องสาวของ AKB48 ที่มีเธียเตอร์ตั้งอยู่บนเรือสำราญ ซึ่งเดินทางผ่าน 7 จังหวัดในแนวภูมิภาคเซโตอูจิ อันได้แก่ ยามางูจิ ฮิโรชิมะ โอกายามะ เฮียวโงะ โทกูชิมะ คางาวะ และเอฮิเมะ
สมาชิก ตัวหนา หมายถึงตำแหน่งกัปตัน
นับตั้งแต่งานเปิดตัวครั้งแรกของ STU48 ทางวงได้มีการคัดเลือกสมาชิกเข้ามาแล้วทั้งสิ้น 1 รุ่น โดยไม่นับสมาชิกที่ย้ายมาจากวงพี่น้อง
ยุทธการที่นาร์วิก
ยุทธการที่นาร์วิก เป็นการสู้รบ ตั้งแต่วันที่ 9 เมษายน ถึง 8 มิถุนายน ค.ศ. 1940 เป็นยุทธนาวีในทะเล Ofotfjord และสนามรบทางภาคพื้นดินในภูเขารอบๆเมืองนอร์เวย์ทางเหนือของนาร์วิกเป็นส่วนหนึ่งของการทัพนอร์เวย์ในสงครามโลกครั้งที่สอง
ยุทธนาวีสองครั้งในทะเล Ofotfjord เมื่อวันที่ 10 เมษายน ถึง 13 เมษายน เป็นสู้รบระหว่างกองทัพราชนาวีแห่งอังกฤษและกองทัพเรือครีกซมารีเนอแห่งนาซีเยอรมนี ในขณะที่การทัพภาคพื้นดินสองแห่งเป็นสู้รบระหว่างทหารนอร์เวย์, ฝรั่งเศส อังกฤษ และโปลแลนด์ต่อสู้กับทหารภูเขาเยอรมัน,กะลาสีเรือที่รอดชีวิตจากเรืออัปปางของครีกซมารีเนอและทหารพลโดร่มเยอรมัน(ฟัลเชียร์มเยเกอร์)จากกองพลที่ 7 แม้ว่าจะพ่ายแพ่ในทะเลปิดนาร์วิก การเสียการควบคุมของเมืองนาร์วิกและถูกผลักดันกลับไปยังชายแดนสวีเดน เยอรมันก็ได้เป็นฝ่ายมีชัยในที่สุด เพราะฝ่ายสัมพันธมิตรได้อพยพออกจากนอร์เวย์ในเดือนมิถุนายน ค.ศ. 1940 ผลที่ตามมาคือ ยุทธการที่ฝรั่งเศส
นาร์วิกเป็นท่าเรือที่น้ำทะเลจะไม่กลายเป็นน้ำแข็งอยู่ทางตอนเหนือของมหาสมุทรแอนแลนติกสำหรับการขนส่งแร่เหล็กโดยทางรถไฟจากเมือง Kiruna ในสวีเดน ทั้งสองฝ่ายในช่วงสงครามได้ให้ผลประโยชน์ในการจัดหาแร่เหล็กแก่และกีดกันไม่ให้แก่ฝ่ายศัตรู ซึ่งเป็นทิศทางสำหรับการสู้รบที่ใหญ่ที่สุดแห่งหนึ่งนับตั้งแต่การบุกครองโปลแลนด์
ก่อนที่เยอรมันจะบุกเข้ายึดครอง กองทัพอังกฤษได้พิจารณาว่า นาร์วิก เป็นจุดลงเรือที่เป็นไปได้สำหรับการรีบเร่งเดินทางเพื่อช่วยเหลือฟินแลนด์ในสงครามฤดูหนาว เช่นนี้แล้ว ในการเดินทางอย่างเร่งด่วนก็ต้องมีศักยภาพในการควบคุมเหมืองสวีเดนและเปิดทะเลบอลติกสำหรับฝ่ายสัมพันธมิตร นักการเมืองฝรั่งเศสได้กระตือรือร้นที่จะเริ่มเปิดแนวรบที่สองที่ห่างไกลจากฝรั่งเศสให้มากที่สุด.
ปฏิบัติการเวแซร์รืบุง
ปฏิบัติการเวแซร์รืบุง ()เป็นรหัสนามจากเยอรมันในการโจมตีเดนมาร์กและนอร์เวย์ในช่วงสงครามโลกครั้งที่สองและเป็นเปิดปฏิบัติการของการทัพนอร์เวย์.ชื่อรหัสนามนั้นมาจากภาษาเยอรมันสำหรับปฏิบัติการเวเซอร์-เอ็กเซอร์ไซค์ ("Unternehmen Weserübung"), เวเซอร์เป็นชื่อของแม่น้ำเยอรมัน
ในช่วงเช้าวันที่ 9 เมษายน ค.ศ. 1940 (Wesertag; "Weser Day") เยอรมนีได้บุกเข้ายึดครองเดนมาร์กและนอร์เวย์ซึ่งเป็นยุทธวิธีในการป้องกันในการวางแผน และเปิดประชุมหารือว่า ฝรั่งเศสและอังกฤษได้เข้ายึดนอร์เวย์ ภายหลังการบุกครอง นักการฑูตเยอรมันได้แจ้งต่อรัฐบาลเดนมาร์และนอร์เวย์ว่า ทางกองทัพเวร์มัคท์ได้เข้าเพื่อปกป้องความเป็นกลางของประเทศเพื่อต่อต้านฝรั่งเศสและอังกฤษ ความแตกต่างอย่างมีนัยสำคัญทางภูมิศาสตร์ สถานที่ และสภาพอากาศระหว่างทั้งสองประเทศทำให้การปฏิบัติการทางทหารที่เกิดขึ้นจริงนั้นไม่เหมือนกัน.
เวลาในการยกพลขึ้นเพื่อบุกเข้ายึดครอง—Weserzeit ("Weser Time") ถูกกำหนดเป็นเวลา 05:15 นาฬิกา
บรูว์เลอร์เดอลู
บรูว์เลอร์เดอลู (; แปลว่า "ผู้เผาหมาป่า") เป็นทีมฮอกกี้น้ำแข็งระดับอาชีพที่แข่งในเมืองเกรอนอบล์ ประเทศฝรั่งเศส
สโมสรนี้ได้รับการก่อตั้งขึ้นเมื่อปี ค.ศ. 1963 ภายใต้ชื่อ สโมสรฮอกกี้เกรอนอบล์ และตั้งแต่ปี ค.ศ. 1992 สโมสรนี้เป็นที่รู้จักในนาม บรูว์เลอร์เดอลู
ทีมฮอกกี้บรูว์เลอร์เดอลูเข้าแข่งขันในรายการลีกมากนุส โดยได้เป็นแชมป์ถึงหกสมัย ซึ่งเป็นแชมป์ครั้งสุดท้ายในปี ค.ศ. 2009 ส่วนคริสตอบาล อุแอ ซึ่งเป็นอดีตผู้รักษาประตูสโมสรกานาเดียงเดอมงเรอาล และชิคาโกแบล็กฮอว์ก เคยทำหน้าที่ร่วมกับสโมสรฮอกกี้เกรอนอบล์แห่งนี้ตั้งแต่ช่วงต้นของอาชีพจนถึงปี ค.ศ. 1998 เขาเกิดในบริเวณใกล้กับเขตเทศบาลแซ็ง-มาร์แต็ง-แดร์
โรงเรียนหัวเรือพิทยาคม
โรงเรียนหัวเรือพิทยาคม (อักษรย่อ: ห.พ., H.P.) เมื่อวันที่ 30 เมษายน 2539 ได้รับการประกาศจัดตั้งโดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น ให้เป็นโรงเรียนมัธยมศึกษาประจำตำบลหัวเรือ อำเภอวาปีปทุม จังหวัดมหาสารคาม สังกัดองค์การบริหารส่วนจังหวัดมหาสารคาม กรมส่งเสริมการปกครองท้องถิ่นกระทรวงมหาดไทย เดิมเป็นสาขาของโรงเรียนวาปีปทุม ปัจจุบันเปิดทำการสอนระดับมัธยมศึกษาตอนต้น และ มัธยมศึกษาตอนปลาย
โรงเรียนหัวเรือพิทยาคม เดิมเป็นสาขาของโรงเรียนวาปีปทุม อำเภอวาปีปทุม จังหวัดมหาสารคาม
วันที่ 30 เมษายน 2539 ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ได้ประกาศจัดตั้งเป็นโรงเรียนเอกเทศ ได้รับงบประมาณก่อสร้างอาคารชุด กขค. และอาคารอื่นๆ พร้อมถนนคอนกรีต และระบบไฟฟ้า – ประปา และแต่งตั้ง นายสินธุ์ แสงเนตร เป็นผู้อำนวยการโรงเรียนคนแรก
ปัจจุบันตั้งอยู่เลขที่ 60 หมู่ 13 ตำบลหัวเรือ อำเภอวาปีปทุม จังหวัดมหาสารคาม สังกัดองค์การบริหารส่วนจังหวัดมหาสารคาม เปิดทำการสอนระดับมัธยมศึกษาตอนต้น และมัธยมศึกษาตอนปลาย ปีการศึกษา 2553 มีนักเรียนกว่า 600 คน
โรงเรียนหัวเรือพิทยาคมมีเนื้อที่ 69 ไร่ 1 งาน 80 ตารางวา ติดถนนนิวซีแลนด์ สายวาปีปทุม – พยัคฆภูมิพิสัย ภายในมีอาคารเรียนถาวร 3 หลัง อาคารเรียนกึ่งถาวร 2 หลัง อาคารเอนกประสงค์ โรงอาหาร สนามฟุตบอลและสนามบาสเกตบอล
เว็บไซต์หลักโรงเรียนหัวเรือพิทยาคม
จอมโหดวังมหากล
จอมโหดวังมหากล (อังกฤษ: House Of Traps) เป็นภาพยนตร์ที่อิงเรื่องราวส่วนหนึ่งมาจากวรรณกรรมเรื่อง เจ็ดผู้กล้าห้าผู้ทรงธรรม ออกจำหน่ายในปี ค.ศ. 1982 กำกับโดย จาง เชอะ นำแสดงโดย ซุน เฉียน, เล่า เฟิงไซ่, หงาย เฟย, ฟิลิปส์ กัว
ด้วยพระประสงค์ขององค์ไทเฮา ได้บังคับให้กวางจุ้นสละบัลลังก์ให้แก่กวางยี่พระเชษฐา เมื่อกวางยี่ขึ้นครองราชย์ก็สั่งประหารตี้เซา พระโอรสของกวางจุ้น เป็นเหตุให้องค์ชายเฉากัวแห่งเซียงหยางผู้เป็นโอรสของตี้เซาวางแผนรวบรวมจอมยุทธทั่วหล้า เพื่อวางแผนโค่นบัลลังก์ และขึ้นครองแผ่นดินแทน นี่คือจุดเริ่มต้นที่ทำให้เกิดความวุ่นวายไปทั่วแผ่นดิน
วิดคัน ควิสลิง
วิดคัน อับราฮัม เลาริทซ์ ยอนสซัน ควิสลิง (; 18 กรกฎาคม ค.ศ. 1887 – 24 ตุลาคม ค.ศ. 1945) เป็นเจ้าหน้าที่ทหารของนอร์เวย์และเป็นนักการเมืองในนามของผู้นำรัฐบาลนอร์เวย์ในช่วงการยึดครองโดยนาซีเยอรมนีในช่วงสงครามโลกครั้งที่สอง
ควิสลิงได้เข้าสู่วงการการเมืองเป็นครั้งแรกโดยเป็นผู้ประสานงานที่ใกล้ชิดกับฟริดท์จอฟ นันเซน ผู้จัดการบรรเทามนุษยธรรมในช่วงความอดอยากในรัสเซีย ค.ศ. 1921 ใน Povolzhye เขาได้ติดประกาศในฐานะเอกราชทูตนอร์เวย์ไปยังสหภาพโซเวียต และสำหรับบางครั้งก็ดำเนินการกรณีในการทูตต่ออังกฤษ เขาได้กลับมายังนอร์เวย์ในปี ค.ศ. 1929 และดำรงตำแหน่งเป็นรัฐมนตรีว่าการกระทรวงกลาโหมในรัฐบาลของ Peder Kolstad (ค.ศ. 1931–32) และ Jens Hundseid (ค.ศ. 1932–33) โดยที่เขาอยู่สังกัดพรรคชาวนา
ในปี ค.ศ. 1933 ควิสลิงได้ลาออกจากพรรคชาวนาและก่อตั้งพรรคนิยมฟาสซิสต์ที่ชื่อ Nasjonal Samling แม้ว่าเขาจะได้รับความนิยมภายหลังจากการที่เขาได้โจมตีนักการเมืองนิยมฝ่ายซ้าย แต่พรรคของเขาไม่สามารถเอาชนะคว้าที่นั่งในรัฐสภา Storting ได้ และในวันที่ 9 เมษายน ค.ศ. 1940 กองทัพเยอรมันได้ยาตราเข้ายึดครองนอร์เวย์ในขณะที่ได้ใกล้คืบคลานเข้ามา เขาได้พยายามจะยึดอำนาจในการก่อรัฐประหารครั้งแรก โดยการป่าวประกาศทางวิทยุออกอากาศไปทั่วโลก แต่เขากลับล้มเหลวภายหลังจากที่รัฐบาลเยอรมันได้ปฏิเสธที่จะสนับสนุนรัฐบาลของเขา
ตั้งแต่ ปี ค.ศ. 1942 ถึง ค.ศ. 1945 เขาได้ทำหน้าที่เป็นนายกรัฐมนตรีนอร์เวย์ ผู้นำบริหารรัฐนอร์เวย์ร่วมกับผู้บริหารพลเรือนเยอรมัน โยเซฟ เทอร์โบเวน รัฐบาลหุ่นเชิดนิยมนาซีของเขา ได้เป็นที่รู้จักกันในฐานะ"ระบอบควิสลิง" ที่ถูกครอบงำโดยคณะรัฐมนตรีจากพรรค Nasjonal Samling รัฐบาลของควิสลิงได้มีส่วนร่วมกับมาตราการสุดท้ายในการฆ่าล้างเผ่าพันธุ์ของเยอรมนี ควิสลิงได้ถูกจับกุมตัวและถูกไต่สวนในระหว่างการกวาดล้างฝ่ายนิยมฟาสซิสต์ในนอร์เวย์หลังสงครามโลกครั้งที่สอง เขาถูกตัดสินว่ามีความผิดในข้อหาหลายข้อกล่าวหา รวมทั้งการฉ้อฉล, การฆาตกรรม และเป็นผู้ทรยศอย่างใหญ่หลวงต่อรัฐนอร์เวย์และถูกตัดสินลงโทษด้วยการประหารชีวิต เขาได้ถูกประหารชีวิตด้วยการยิงเป้าแบบทีมยิง (firing squad) ที่ป้อมอาร์เคอซัส ในกรุงออสโล เมื่อวันที่ 24 ตุลาคม ค.ศ. 1945 ด้วยคำว่า ควิสลิง ต่อมาได้กลายเป็นภาษิตสำหรับ "ผู้สมรู้ร่วมคิด" หรือ "คนทรยศ" ในหลายภาษา ซึ่งได้สะท้อนแสดงให้เห็นถึงความน่าสังเวชในการกระทำของควิสลิง ทั้งในช่วงเวลาที่ยังมีชีวืตและจนกระทั่งที่เขาได้เสียชีวิตลง
ซูสีไทเฮา ภาค 1
ซูสีไทเฮา ภาค 1 (อังกฤษ: The Empress Dowager) เป็นภาพยนตร์ที่กล่าวถึงพระราชประวัติของพระนางซูสีไทเฮา ออกจำหน่ายในปี ค.ศ. 1975 กำกับโดย หลี่ ฮั่นเซียง นำแสดงโดย ตี้ หลุง, หลิง ปอ, ลิซ่า ลู่ ภาพยนตร์เรื่องนี้มีภาคต่อคือ ซูสีไทเฮา ภาค 2
พระนางซูสีไทเฮา แต่งตั้งกวงชู เป็นจักรพรรดิจีน โดยมี ซูสีไทเฮา เป็นผู้กุมบังเหียนอยู่เบื้องหลัง โดยส่ง กัวลินแส เป็นขันทีมาเป็นสายคอยสืบความลับของจักรพรรดิกวงชู จักรพรรดิกวงชูต้องการใช้กำลังทหารขับไล่กองทัพญี่ปุ่นออกจากเกาหลี แต่ซูสีไทเฮาต้องการใช้นโยบายประนีประนอม แต่ขัดจักรพรรดิไม่ได้ จนต้องประกาศสงครามกับญี่ปุ่นในที่สุด แต่เมื่อกองทัพจีนพ่ายแพ้แก่กองทัพญี่ปุ่นที่เกาหลี จักรพรรดิกวงชู จึงจัดการกับขุนนางทั้งหลาย รวมทั้งขุนนางของซูสีไทเฮาด้วย เมื่อจักรพรรดิกวงชู ไม่สามารถจัดการกับกองทัพญี่ปุ่นได้ ซูสีไทเฮาจึงส่งคนไปขอสงบศึกกับญี่ปุ่น และสั่งประหารขันทีกัวลินและคนสนิทของจักรพรรดิกวงชู ซึ่งทำตัวเป็นนกสองหัว และได้ประกาศถึงอำนาจอย่างแท้จริงต่อแผ่นดินจีนด้วย
ซูสีไทเฮา ภาค 2
ซูสีไทเฮา ภาค 2 (อังกฤษ: The Last Tempest) เป็นภาพยนตร์ที่กล่าวถึงพระราชประวัติของพระนางซูสีไทเฮา ออกจำหน่ายในปี ค.ศ. 1976 กำกับโดย หลี่ ฮั่นเซียง นำแสดงโดย ตี้ หลุง, หลิง ปอ, ลิซ่า ลู่ ภาพยนตร์เรื่องนี้เป็นภาคต่อของ ซูสีไทเฮา ภาค 1
ปี 1898 ประเทศจีนให้การต้อนรับชาวต่างชาติที่นำความเจริญมาสู่ประเทศ ฮ่องเต้กวางสูจึงเกิดความคิดที่จะปฏิรูปบ้านเมืองให้เจริญทัดเทียมกับต่างชาติ พวกขุนนางเก่าแก่ที่ครองอำนาจอยู่ไม่พอใจและพากันไปยุยงพระนางซูสีไทเฮาให้กลับมาปกครองบ้านเมืองอีกครั้ง ความขัดแย้งระหว่างฮ่องเต้กวางสูและซูสีไทเฮามาถึงจุดแตกหัก เมื่อฝ่ายฮ่องเต้กวางสูคิดยึดพระราชวังฤดูร้อน ซึ่งเป็นที่ประทับของพระนางซูสีไทเฮา ส่งผลทำให้แม่ลูกต้องหันมาห้ำหั่นกันเอง
แฟแร็นตส์ ซาลอชี
แฟแร็นตส์ ซาลอชี (; 6 มกราคม ค.ศ. 1897 – 12 มีนาคม ค.ศ. 1946) เป็นผู้นำพรรคแอร์โรว์ครอสส์ที่นิยมฟาสซิสต์-กลุ่มเคลื่อนไหวชาวฮังการี,"ผู้นำแห่งชาติ"(Nemzetvezető) ได้เป็นประมุขแห่งรัฐและนายกรัฐมนตรีแห่งราชอาณาจักรฮังการีในฐานะ"รัฐบาลเอกภาพแห่งชาติฮังการี"(Nemzeti Összefogás Kormánya) ในช่วงหกเดือนสุดท้ายของการเข้าร่วมของฮังการีในสงครามโลกครั้งที่สอง ภายหลังจากเยอรมันได้เข้ายึดครองฮังการีและทำการล้มล้างอำนาจมิกโลช โฮร์ตีด้วยกองกำลัง ในช่วงบทบาทสั้นๆของเขา คนของซาลอชีได้ทำการสังหารหมู่ชาวยิวประมาณ 10,000 - 15,000 คน ภายหลังสงคราม เขาถูกจับกุมและถูกไต่สวนโดยศาลฮังการี เขาจึงถูกตัดสินลงโทษด้วยการประหารชีวิตสำหรับการก่ออาชญากรรมสงครามและอาชญากรรมต่อมนุษยชาติ
มงกุฎทิวดอร์
มงกุฎทิวดอร์ () หรือเรียกอีกชื่อหนึ่งว่า มงกุฎพระเจ้าเฮนรีที่ 8 () เป็นมงกุฎองค์หลักซึ่งใช้ทรงโดยพระมหากษัตริย์ของอังกฤษและสหราชอาณาจักรช่วงรัชสมัยของพระเจ้าเฮนรีที่ 8 จนถึงช่วงสงครามกลางเมืองในปีค.ศ. 1649 โดยมงกุฎองค์นี้ได้ถูกขนานนามโดยนักประวัติศาสตร์ศิลปะ เซอร์รอย สตรอง ว่าเป็น"ผลงานชิ้นเอกของช่างศิลป์ราลสำนักสมัยทิวดอร์" และรูปร่างลักษณะของมงกุฎก็ได้รับการเปรียบเทียบกับมงกุฎแห่งจักรวรรดิโรมันอันศักดิ์สิทธิ์
มงกุฎองค์นี้ไม่ปรากฎหลักฐานปีที่จัดสร้างขึ้น แต่สันนิษฐานว่าพระเจ้าเฮนรีที่ 7 หรือพระราชโอรส พระเจ้าเฮนรีที่ 8 ได้ทรงให้จัดสร้างขึ้น โดยพบหลักฐานเป็นลายลักษณ์อักษรในสมุดจดบันทึกเครื่องเพชรของพระเจ้าเฮนรีที่ 8 ในปีค.ศ. 1521 โดยเรียกมงกุฎองค์นี้ว่า "มงกุฎทองคำ" โดยมีลักษณะงดงามและประณีตมากกว่ามงกุฎจากยุคกลางที่ทรงใช้มาก่อน โดยมงกุฎองค์นี้ประกอบด้วยเส้นโค้ง 2 เส้นตัดกัน มีกางเขนแพตตีจำนวน 5 ตำแหน่ง และเฟลอ-เดอ-ลีสจำนวน 5 ตำแหน่ง ซึ่งประดับประดาด้วยรัตนชาติได้แก่ เพชร มรกต ทับทิม แซฟไฟร์ ไข่มุก และในช่วงสมัยหนึ่งได้ประดับยอดด้วยทับทิมเจ้าชายดำ บริเวณเฟลอ-เดอ-ลีสตำแหน่งกึ่งกลางของมงกุฎมีภาพเขียนพระเยซู พระนางมารีย์พรหมจารี และนักบุญจอร์จ เพื่อที่จะใช้แสดงถึงพระราชอำนาจของพระเจ้าเฮนรีที่ 8 ที่ทรงเป็นประมุขแห่งคริสตจักรแห่งอังกฤษ นอกจากนี้ยังพบบันทึกของมงกุฎองค์นี้อีกหลายครั้งในเอกสารปีค.ศ. 1532, 1550, 1574 และ 1597
หลังจากการสวรรคตของสมเด็จพระราชินีนาถเอลิซาเบธที่ 1 ซึ่งถือเป็นพระมหากษัตริย์พระองค์สุดท้ายของราชวงศ์ทิวดอร์ ซึ่งราชวงศ์สจวตได้เข้ามามีบทบาทในราชบัลลังก์ของอังกฤษ โดยทั้งรัชสมัยของพระเจ้าเจมส์ที่ 1 และพระเจ้าชาลส์ที่ 1 ก็พบหลักฐานว่าได้ทรงมงกุฎองค์นี้เช่นกัน จนกระทั่งถึงช่วงสงครามกลางเมืองอังกฤษ ซึ่งทำมาซึ่งการปลงพระชนม์ของพระเจ้าชาลส์ที่ 1 ในปีค.ศ. 1649 มงกุฎองค์นี้ได้ถูกทำลายและถอดชิ้นส่วนอัญมณีออกขายเป็นมูลค่าประมาณ 1,100 ปอนด์ โดยจากหลักฐานบันทึกทรัพย์สินของพระมหากษัตริย์ที่ถูกนำมาขายนั้นพบว่ามงกุฎองค์นี้มีน้ำหนักถึง 3.3 กิโลกรัม (7 ปอนด์ 6 ออนซ์)
ในระหว่างช่วงปีค.ศ. 1902 ถึง 1953 ภาพวาดมงกุฎทิวดอร์ได้ถูกนำมาใช้ในตราอาร์ม และตราสัญลักษณ์ต่างๆ ในประเทศต่างๆ ที่เป็นราชอาณาจักรเครือจักรภพ เพื่อเป็นสัญลักษณ์ของพระมหากษัตริย์ และพระราชอำนาจของพระองค์
ในปีค.ศ. 2012 ได้มีการจัดสร้างมงกุฎทิวดอร์องค์จำลองโดยอาศัยรูปแบบจากงานวิจัยของ Historic Royal Palaces โดยให้แฮรี คอลลินส์ อดีตนายช่างอัญมณีประจำราชสำนัก โดยใช้เทคนิคต่างๆ ในการขึ้นงานโลหะเหมือนในสมัยทิวดอร์ โดยใช้อัญมณี และไข่มุกทั้งสิ้นกว่า 344 เม็ดในการประดับ โดยได้จัดแสดงอยู่ ณ Royal Chapel ที่พระราชวังแฮมป์ตันคอร์ต
กางเขนแพตตี
กางเขนแพตตี (Cross Pattée, Cross Patty, Cross Pate) เป็นสัญลักษณ์รูปแบบหนึ่งของกางเขนคริสเตียน ซึ่งมีลักษณะของแขนแคบเข้าตรงช่วงกลางของกางเขน โดยจะเริ่มจากเป็นเส้นตรงหรือเส้นโค้ง และจะค่อยๆ กว้างออกที่บริเวณช่วงปลายทั้งสี่ด้าน โดยได้พบหลักฐานการใช้สัญลักษณ์กางเขนแพตตีในงานศิลปะยุคกลางตอนต้น อาทิเช่น งานปกสมุดทำด้วยโลหะซึ่งจัดสร้างโดยพระราชินีเธโอเดลินดา เพื่อใช้ถวายให้กับมหาวิหารมอนซา ในปีค.ศ. 628 และยังพบบนปกหลังของกอสเปลของลินโด (Lindau Gospels) ซึ่งเป็นงานสมัยคริสต์ศตวรรษที่ 8 ปัจจุบันเก็บรักษาอยู่ที่หอสมุดมอร์แกน ตัวอย่างในยุคแรกของการใช้เป็นตราสัญลักษณ์ในอังกฤษ (ราวคริสต์ศตวรรณที่ 12) พบในตราอาร์มของบารอนเบิร์กเลย์
คำว่า "pattée" นั้นเป็นคำศัพท์ภาษาฝรั่งเศส ซึ่งเมื่อนำมาใช้กับคำว่ากางเขน หรือ "Croix" จะรวมกันเป็นคำเต็มว่า "la croix pattée" แปลตามศัพท์ว่า "กางเขนที่มีขา" คำว่า "patte" เป็นคำนามแปลว่าเท้า ซึ่งใช้ในสัตว์เป็นส่วนใหญ่
กางเขนนี้มีแขนสี่ด้านค่อยๆ บานออก ซึ่งแต่ละด้านมีลักษณะคล้ายขาของจอก หรือของเชิงเทียน ในภาษาเยอรมันเรียกว่า "Tatzenkreuz" มาจากคำว่า "Tatze" แปลว่าเท้า โดยสันนิษฐานว่าคำนี้มีรากมาจากคำกริยาภาษาละตินว่า "pateo" แปลว่า เปิดออก หรือ กางออก โดยสามารถพบได้ในตราสัญลักษณ์ของพระเจ้าสตีเฟนแห่งอังกฤษ (ค.ศ. 1135 - 1154)